Övlad borcu - Qafar CƏFƏRLİ. Hekayə | Edebiyyatqazeti.az\n22.11.2021 10:43 | 1155 dəfə oxunub A A+ A- Proza\nİlk əvvəl nə baş verdiyini anlamadı. Əllərinin arxası ilə gözlərini silib təəccüb dolu baxışlarla otağa göz gəzdirdi. Yaxında, lap qulağının dibində eşidilən səsin hansı tərəfdən gəldiyini ayırd etmək üçün dikəlib oturdu, ətrafa diqqət kəsildi və o andaca anası Şahnazın səsini tanıdı. Yan-yörəsinə baxdı. Xatırladı ki, bu gün saatlarla davam edən gic-gici baş ağrısına görə işdən icazə alıb evə tez gəlmiş, günorta yeməyini yeyib "spazmalqon"dan bir tablet atan kimi yataq otağına keçmişdi.\nSadiq artıq ayıq başla anası Şahnazın dediklərini təkrar eşitmək məcburiyyətində qaldı:\n- Səni Allah vurmuşdu. İştahan çox böyükdür, Pakizə. Elə bilirsən şirin dilinlə, yastı yapalaq əndamını titrətməklə, "Ay can!", "Başına dönüm!" deməklə tək oğlumu əlimdən ala bilərsən? Ay sən öləsən. Boynunun dalını görəndə onu da görərsən. Nifi, bu söhbəti bir dəfəlik qurtarmaq lazımdır.\nNiftulla razılıq əlaməti olaraq başını tərpətdi və mizin üstündəki çay dolu stəkanı qabağına çəkdi. Çaydanı qaz sobasının üstünə qoyan Şahnazın hirsi-hikkəsinə bir sərinlik qatmaq istədi.\n- Düz deyirsən, arvad, bu məsələyə bir dəfəlik son qoymaq lazımdır. Belə davam edə bilməz. Həvəsdi bəsdi, mən o dombagöz Səftərə həyatı başa salaram.\nŞahnaz mizin ətrafında olan stullardan birini hirslə altına çəkib əri ilə yanbayan oturdu.\n- Bilməmişdik, hamımız bunların mamlımatan qızı qarşısında gərək farağat duraydıq. İşdən gələndə yeməyini, hamama girib-çıxanda çayını, yatıb-duranda mer-meyvəsini hazırlayıb qabağına qoymalı idik. Bunun hikkəsinə bax e. Deyir, sizinlə yaşamaq mənə çətindir, məni başa düşmürsüz. Düz deyir də, çətin olar. İndiyə kimi bazarlıq nədir bilmirsən, evin səliqə-sahmanı hardan gəlir, hara gedir xəbərin yoxdur... Bah, kişinin qızı işləyir, gündə bir dəfə paltar yuyur, bir dəfə də yemək bişirir. Bəlkə, bunları da mən eləməli idim. Nifi, ürəyim partlayır e, sən də bir söz de də.\n- Şahnaz, sən narahat olma. Səftər elə bilir ki, o metrəlik burnunu bizim ailə işimizə də soxa bilər. Yox, onu görməzsən. Sənin burnunu elə ovum ki, özün də əhsən deyəsən. Danışmışam, sabah gəlib zir-zibillərini yığışdırıb apararlar.\nŞahnaz çaydan bir qurtum içib stəkanı kənara itələdi.\n- Sənə əvvəldən dedim ki, bu ailə bizim tayımız deyil, sözümə qulaq asmadın. Oğlu beş-on qəpik Rusiyadan ona pul göndərir, elə bilir ki, dünya onundur. Uşağa tərbiyə vermək lazım idi, tərbiyə. Səhər gedir, axşam gəlir, kişinin qızı müəllim işləyirmiş, xəbərimiz yoxdur. Yaxşı ki, qazanclı bir işdə işləmir, yoxsa hamımız ona baş əyməli idik. Heç kimi də bəyənmir. Sənin çox baldızın var? Cəmi iki baldızınla dil tapıb onların ürəyini ələ alsaydın, dünya dağılardı. Allahın işidi də, ərlərindən boşanıb atası evinə pənah gətiriblər. Gələndə bəlkə səndən icazə almalı idilər. Ürəkləri qırıqdı, birinin uşağı yoxdur, biri də iki uşağına həyatını bağlayıb.\nNiftulla kimdənsə çəkinirmiş kimi ətrafa göz gəzdirdi, simasına saxta bir təbəssüm qondu. Arvadı Şahnaza tərəf azacıq əyilib dedi:\n- Keçən səfər bildin də, Səftər mənə nə dedi? Deyir ki, cavandılar, onların xoşbəxt olmasına çalışaq. Gəl birləşib onlar üçün bir mənzil alaq gedib yaşasınlar. Mənə o çurban başıyla məsləhət verir. Bilməmişdim, sən Allah, mən oğul böyütmüşəm ki, onun qızı kənarda xoşbəxt yaşasın, mən də oğul həsrəti ilə yanıb-yaxılmalı imişəm. Zəhmət çəkib oğul böyütmüşəm, ona ali təhsil vermişəm. Mən indi mühəndis balamı sənin o tərbiyəsiz qızına qurban verməliyəm?\n- Ay kişi, o kimdən tərbiyə götürməli idi ki, anası Pakizədən? İt qızı, adamla elə danışır, elə bil ki, o qazanıb biz yeyirik. Pakizənin qarnından çıxan ondan artıq olmaz. Pakizə özü gəlinlik edib kı, qızı də evlərdə gəlin olsun. Bir aydan çoxdur ki, qızları evdən çıxıb. Gör anası, ya elə atası bir dəfə zəng edib deyirlər ki, sonsuz gəlininiz bilməyib bir qələt edib, icazə verin onu evə gətirək. Deməyiblər, çünki o qabiliyyət yiyəsi deyillər. Axxx, sözümə qulaq asmadın da. Birinci dəfə mənə cavab qaytaranda saçından tutub onu sürüsəydim, indi belə olmazdı.\nMətbəxin qapısı qəfil açıldı. Sadiq əsəbi görkəmdə qapının ağzında göründü. Təəccüb dolu gözləri valideynlərinə dikilmişdi. Niftulla və Şahnaz bu qəfil gəlişdən tutulub qaldıqlarından nə edəcəklərini bilmirdilər. Otağa cansıxıcı bir sükut çökdü. Şahnaz tez ayağa durub şirin dilini işə saldı.\n- Oğlum, yaxşı çay dəmləmişəm. Gəl bir yerdə çay içək.\nSadiq bu sözləri eşitmək halında deyildi:\n- Ay ana, bəsdi də. Gəlinin daha yoxdu, çıxıb getdi. Daha nə istəyirsən o yazıqdan, - deyib əsəbi halda otaqdan çıxdı.\n- Ay-hay! - Şahnaz təəccüb dolu baxışlarla Niftullaya zillənib əlini yellətdi. - Buna bax e!.. Sən bizim oğlumuzsan, bizi eşitmək sənin borcundur. Borcundur, başa düşürsən? Dərdimizə bax, sən Allah. Ürəyimizi boşaltmağa da qoymur. Sən elə bilirsən onlar indi oturub canımıza dua edirlər? Ay-hay!!!\n...Səftər televizoru yandırıb pultunu jurnal masasına qoymaq istəyirdi ki, arvadı Pakizə otağa keçdi. Deyinə-deyinə divanda, Səftərin yanında oturdu.\n- Deyirəm abır-həya da yaxşı şeydir, Vallah. Qızı alanda qırsaqqız kimi evimizin kandarına yapışıb qaldılar. Gündə zəng edib zəhləmizi tökdülər, ağsaqqal qalmadı evimizə göndərməsinlər. "İmtahanların bütün xərcləri bizim boynumuza" - deyib ilan dili tökdülər. Alandan sonra hər şey yaddan çıxdı. "Qızımdır, balamdır" - deyib evinə aparandan sonra şahmar ilan kimi quyruq üstə şaha qalxıb hər dəqiqə çalmağa fürsət axtardılar. Yazıq balam bu iki ildə cəhənnəmi görüb qayıtdı.\nGözləri televizor ekranına dikilsə də, Səftərin bütün diqqəti arvadında idi. Son bir ay yarımda bu barədə dəfələrlə, uzun-uzadı danışsalar da söhbət bitmək bilmirdi ki bilmirdi.\n- Pakizə, düz deyiblər ki, taylı tayın tapmasa, günü ah-vayla keçər. Qızım Sadiqin tayı deyildi.\nPakizə məhzun baxışlarla ərinə baxdı və elə o tonda da cavab verdi:\n- Ay Səftər, insafla danış, Sadiq pis oğlan deyil. Yazığın başını ata-anası xarab edir.\n- Dayan görüm, ay qız. Yaxşı oğlan sən nəyə deyirsən ki? Ailədə hər kəsin öz yeri olmalıdır: ata-ananın, bacının öz yeri, arvadın da öz yeri. Yaxşı oğlanın arvadı yanında olar. Əgər o öz şərəfini qoruya bilmirsə onun nəyi yaxşıdır? Bir də ki, ömür boyu müftəxor həyatı yaşayan, haram pulla şişən Niftulladan törəyən nə bilir şərəf nədir.\n- Heç Şahnazı demirsən. Elə bilir ki, qızım o evdə bir qulluqçudur. Bütün ailənin qulluğunu o tutmalıdır. Gözləyir ki, hər bayramda, ad günündə biz zurna-qavalla onun evinə getməliyik. Söz arası bir neçə dəfə bunu mənə eşitdirib də. Mən bilmirəm ki, onlar qızı alıblar, yoxsa bütün ailəmizi.\n- Düz deyirsən. Niftullaya gülən olmasa məndən aylıq istəyər. Gör bunlar nə ağlın yiyəsidirlər ki, Vəfanın evdən getməsində bizi günahkar bilirlər. Düşünmürlər ki, hansı valideyn istəyər qızı ailəsini atıb ata evinə dönsün. Məgər qızı biz buna görə ərə vermişdik? Yəqin, iki qızlarının boşanmasını da özləri istəyiblər də.\nPakizə köks ötürdü, əyilib salfetdən götürüb pörtmüş sifətini sildi.\n- Fikirləşmirlər ki, bunlar da cavan ailədirlər, özlərinin dərd-sərləri var. İki ilə yaxındır evləniblər, hələ uşaqları da yoxdur. Bir dəfə də müalicə olunmayıblar. Hər dəfə bir bəhanə tapıb müalicəni gecikdirirlər. Yəqin, bizim qabağa düşməyimizi istəyirlər də. Şahnaza gülən olmasa gecələr də Sadiqlə Vəfanın arasında yatar. Belə də dərd olar, ay başına dönüm.\n- Əslində, bütün günahlar evin böyüyü hesab olunan Niftulladadır. Bu insanla danışmaq mümkün deyil. Bu da bir cür xəstəlikdir onda var. İnsan özünü həmişə haqlı hesab edir. Heç kimin sözünü qəbul etmir. Oğlunun ailəsi ilə ayrı yaşamağını o təsəvvür belə etmir. Fikirləşir ki, oğlu daima onun yanında, onun itaətində olmalıdır. Adama sual verərlər, əgər belə idisə onda oğlunu niyə evləndirirdin?\nPakizə yenə məzlum sifətində ərinə baxdı.\n- Sadiq özü də onların əlində avara qalıb.\n- Bəsdi, Pakizə, məni hövsələdən çıxartma. Onsuz da sabah hər şey bitir. Gedib qızımın bütün cehizlərini götürüb gətirərəm. Qurtardı bu söhbət. Niftulladan mənə qohum olmaz. Belindən gələn oğlu da ondan geri qalmaz. İtdən it törəyər, aslan yox. Sadiqin qeyrəti olsaydı gəlib arvadının əlindən tutub aparardı. O da atası kimi qanmazdır. Elə yaxşı oldu ki, uşaqları da olmadı, yoxsa...\nBu vaxt otağın qapısı qəfil açıldı.Vəfa pörtmüş halda içəri keçdi. Bir addım atıb dayandı və kövrək səslə:\n- Ata, - dedi, amma sözünün dalını gətirə bilmədi. Əlləri ilə üzünü örtüb geri döndü və otaqdan çıxdı.\nƏr-arvadın baxışları anidən toqquşdu və dərhal da zərblə örtülmüş qapıya zilləndilər. Səftərin təəccüb, bir az da məzəmmət dolu səsi eşidildi.\n- Mənim bu qızdan heç başım çıxmır. Bu yenə də o ilan yuvasına dönmək istəyir? Fikirləşmir ki, beləsi ilə həyatını çürütməyə dəyməz. Biz həyatın hər üzünü görmüş adamlarıq. Məgər sənin pis gününü istəyərik? Əlbəttə, yox. Valideyn övladı üçün çalışır. Övladın da borcu ona qulaq asmaqdır...\nCehizləri aparmaq üçün bazar günü gələcəkləri barədə Səftərin sifarişindən Niftulla xəbərdar idi. Üstəlik də, ehtiyat tədbiri kimi o, qızlarını və nəvələrini bağ evinə göndərmişdi. Odur ki, QAZ-53 maşınının həyətə girməyini ev paltarında pilləkəndə dayanan Niftulla soyuqqanlıqla qarşıladı. Sürücüdən başqa, maşından iki cavan oğlan düşdülər. Elə bu vaxt Səftər və arvadı Pakizə də həyət qapısında göründülər. Pakizə irəlidə, fəhlələr arxasıyca evə tərəf getməyə başladılar. Səftər isə həyətdə gəzişməyə üstünlük verdi. Bu vaxtı Şahnaz özünü ərinə çatdırdı. Niftulla əsəbi halda fəhlələrə müraciət etdi:\n- Keçin içəri, zir-zibilləri yığışdırın.\nDanışıldığı kimi Pakizə bu atmacaya cavab vermədi. Pakizənin göstərdiyi əşyalar hissə-hissə əvvəlcə həyətə yığılır, ordan isə maşına yüklənirdi.\nPakizə sinəsinə sıxdığı büllur vaza ilə gəlib Səftərin yanında dayandı. Onlar üzü həyət qapısına pıçıltı ilə nəyisə müzakirə etməyə başladılar. Birdən..., hər ikisi yerlərində donub qaldılar, sanki ayaqları minanın üstündə idi, xırda bir tərpənişdən o dünyalıq olacaqdılar. Onların heyrət dolu baxışları altında Sadiq və Vəfa qol-qola həyətə girdilər. İrəli bir-iki addım atmışdılar ki, Pakizənin qışqırıq səsinə dayandılar. Onun qeyri-iradi dediyi: "Vəfa hara gedirsən?" - sözləri elə ucadan səsləndi ki, Niftulla və Şahnaz da həyətə atıldılar. Sadiq və Vəfa qarşı-qarşıya dayanmış valideynlərin arasında bir-birlərinə sığınmış halda durmuşdular. Fəhlələr də daşıdıqları komodun güzgüsünü yerə qoyub baş verənləri diqqətlə müşahidə edirdilər. Sadiq hər iki tərəfdə duranları qınayıcı baxışlarla nəzərdən keçirib dilləndi:\n- Biz bir yerdə yaşamağı bacarmadıq. Heyiflər olsun ki, valideyn olaraq sizlərin tələbini yerinə yetirməkdə acizik. Bəli, sizlər bizim valideynlərimizsiz. Biz övlad olaraq sizlərə çox borcluyuq. Məgər həyatımız da sizlərə məxsusdur? Biz dözdük, çox dözdük, amma faydası olmadı. Sizlər hikkənizdən əl çəkmədiniz. Fikirləşdik, bəlkə başa düşərsiz ki, Allahın verdiyi bu həyatı biz yaşamalıyıq. Məgər buna haqqımız yoxdur? Hər kəlmə başı övlad borcundan danışırsız. Məgər övladın borcu kölə olmaqdır? Məgər övladın borcu hər cür haqsızlığa dözüb, özünün xoşbəxtliyini valideynlərinə qurban verməkdirmi? Yoxdur belə bir borc. Nə Allah, nə də ki, dövlət belə bir borc tanımır. Həmin borc sizlərin yerə-göyə sığmayan hikkənizdən törəmədir. Biz ikilikdə xoşbəxtik. Məgər sizlərə bu bəs eləmir? Atam, anam, bu ev-eşik, bu var-dövlət qoy sizin olsun. Səftər müəllim, Pakizə xanım bu cer-cehizi də aparın yığın evə, onu da sizlərə bağışladıq. Bizə heç nə lazım deyil. Bağışlayın ki, tələb etdiyiniz övladlıq borcunu sizlərə qaytara bilmədik. Biz gedirik, hara gedəcəyimizi demədən gedirik. Elə sizlərin rahat və sakit yaşaya bilməyiniz üçün gedirik.\nSadiq və Vəfa qol-qola iti addımlarla həyətdən çıxdılar. "Oğlum!", "Qızım!" kəlmələri həyəti başına götürdü. Cavanlar arxaya baxmadan daş hasarın dalında gözdən itdilər. Yan-yana düzülən qohumlar pərişan halda həyət qapısına zillənmişdilər. Fəhlələr kənardan təəccüblə onları seyr edirdilər. Səftər və Niftulla məyus halda bir-birinə baxıb başlarını aşağı dikdilər. Şahnaz və Pakizə də peşman dolu baxışlarını bir-birlərindən gizlətməyə çalışırdılar. Ortada əzabverici bir sükut hökm sürürdü. Səftərin yanıqlı köks ötürməsi ətrafa bir həzinlik qatdı. Onun işarəsi ilə fəhlələr güzgünü geri, evə aparmağa başladılar. Qohumlar da əllərinə keçən əşyalardan götürüb fəhlələrin arxasınca yönəldilər...\nPayız günəşinin ilıq istisi insanın canını qızdırmağa bəs edirdi.\n25 dəqiqəlik yol - Hekayə. Samir İMANOV\nQələndərin eşşəyi - Səfər Alışarlıdan yeni yazı


14-10-2020 15:26 / Bu xəbər 781 dəfə oxundu\nFövqəaldə vəziyyətlərdə dövlət məmurlarının fəaliyyəti daha çox diqqət çəkir. Ermənistanla Azərbaycan arasında münaqişənin yenidən alovlandığı günlərdə bəzi yüksək vəzifəli məmurların gözə dəyməməsi hakimiyyət komandasının 4-5 nəfərdən ibarət olması təssüratını yaradır.\nPrezident İlham Əliyev, onun köməkçisi Hikmət Hacıyev, xarici işlər naziri Ceyhin Bayramov, baş prokuror Kamran Əliyev – ictimaiyyətlə təmasda olan, cəmiyyəti informasiyayla təmin edən hakimiyyət mənsubları yalnız bunlardır.\nƏrazisində müharibə gedən ölkənin müdafiə naziri Zakir Həsənov Təhlükəsizlik Şurasının sentyabrın 27-də - döyüşlərin ilk günündə keçirilmiş iclasında işğaldan azad edilmiş kəndləri sadalayandan sonra heç yerdə, hətta cəbhə bölgəsində də, raket atəşinə məruz qalan Gəncə və Mingəçevir şəhərlərində də görünməyib.\nNazirin tviter, fesbuk kimi sosial şəbəkələrdə hesabları olmadığı üçün onun fəaliyyətini bu müstəvilərdə də izləmək mümkün deyil.\nZ.Həsənovun müavini Nəcməddin Sadıqov da gözə dəyməyənlərdəndir. Onunla bağlı sosial mediada müxtəlif versiyalar səslənməkdə, hətta işdən uzaqlaşdırılması və həbs olunması haqqında şaiyələr də dolaşmaqdaydı. Həmin günlərdə onun və nazirin sosial mediada, KİV-də yayımlanan fotolarının da xəbər yükü yox idi.\nYeri gəlmişkən, oktyabrın 4-də ölkənin ikinci böyük şəhəri Gəncəyə raket atılanda Fövqəladə Hallar Nazirliyinin əməkdaşları hadisə yerində olsalar da, nazir Kəmaləddin Heydərov ora getməmişdi. Onu ictimaiyyət ancaq oktyabrın 13-də - Gəncə ikinci dəfə raket atəşinə məruz qalandan sonra bu şəhərdə görə bildi.\nK.Heydərovun "Feysbuk” profilindəki son paylaşım 2015-ci ilin iyun ayına aiddir - Avropa Oyunlarında göstərdiyi xidmətlərə görə prezidentin onu "Vətənə xidmət” ordeni ilə təltif etməsindən yazıb.\nDaha bir laməkan nazir Oqtay Şirəliyevdir – döyüşlərin gedişində 200-dən çox mülki şəxs yaralanıb, cəbhə bölgəsində həlak olanlar arasında həkimlər də var, amma səhiyyə naziri sükut edir. Səhiyyə Nazirliyinin saytında O.Şirəliyevin fəaliyyətinə aid cəmi bir xəbər var – 29 sentyabr 2020-ci il tarixli xəbər O.Şirəliyevin türkiyəli həmkarı Fəxrəddin Qocayla telefon danışığı barədədir.\nSosial şəbəkələrdə Diasporalarla İş üzrə Dövlət Komitəsinin sədri Fuad Muradovun fəaliyyəti haqqında da tənqidi fikirlər yazılır, qeyd olunur ki, döyüş günlərində Avropa və ABŞ-dakı erməni diasporaları çoxsaylı aksiyalar keçirərək həmsədr dövlətlərin başçılarına təzyiq etdikləri halda, Azərbaycan diasporaları yalnız fəaliyyətsizliklərilə diqqət çəkirlər.\n12 iyul insidentində – Azərbaycan-Ermənistan sərhəddində (Tovuz rayonu ərazisində) silahlı toqquşma zamanı prezident İlham Əliyev xarici işlər naziri Elmar Məmmədyarovu fəaliyyətsizliyinə görə kəskin tənqid etmiş, sonra da vəzifəsindən azad etmişdi. "Dövləti öz evi və onun vətəndaşlarını öz ailə üzvü bilməyənlərdən dövlətə məmur olmaz” – İ.Əliyev onda belə demişdi.\n"Cəmiyyətlə dövlət xadimləri arasında kommunikasiya kanalı formalaşmayıb”\nİctimai fəal Toğrul İsmayılov deyir ki, bu, ənənəvi problemdir, uzun illərdir vəziyyət belədir: "Ölkədə vaxtaşırı bazarlar, ticarət mərkəzləri yanır, amma rəsmilərdən bununla bağlı nadir hallarda açıqlama almaq mümkün olur. Bunun da səbəbi cəmiyyətlə dövlət xadimləri arasında kominikasiya kanalının oturuşmamasıdır”.\nİctimai fəal həmçinin bildirir ki, Azərbaycanda hərbi vəziyyətlə əlaqədar hadisələri sorğulamaq vərdişi formalaşmayıb: "Nə şəhid, nə də yaralıların dəqiq statistikası cəmiyyətə məlumdur. Digər tərəfdən, internet imkanlarının məhdud olması nəinki beynalxalq aləmin, eləcə də ölkənin baş verənlərdən məlumatlı olmasını əngəlləyir”.\nT.İsmayılov qeyd edir ki, məmurlar məsuliyyət hiss etmədikləri üçün lazımi anda lazımi yerdə olmur, hesabat vermirlər: "Cəmiyyətdə tələbkarlıq olmadığına görə məmurlar özlərini rahat hiss edirlər, hətta indiki fors-major hallarda belə üzə çıxmırlar. On agörə də hər hansı nazirdən adekvat reaksiya gözləmək mənasızıdır”.\n"Yaxşı olar ki, bunu onların özlərindən soruşasınız”\nDeputat Cavid Osmanov nazirlərin "itkin” düşməkliyi haqda danışmaq istəməyib: "Vəzifə öhdəliklərini bu vəzifəli şəxslərin özündən soruşmaq daha doğru olar. Ölkə gündəmi ilə bağlı prezident yetərincə aktivlik göstərir, məmurlarınsa hər birinin öz öhdəliyi var”.\nMüdafiə Nazirliyi: "Atəşkəsi pozan düşmənin 38 canlı qüvvəsi və 11 döyüş texnikası məhv edilib"\nAzərbaycanın müdafiə naziri orduya dayanmamaq əmri verdi\n“AFB Bank” Kəmaləddin Heydərovun müavinini məhkəməyə verib (FOTO)\n"Erməni kəşfiyyatçısını saxlayan hərbçiləri Nəciməddin Sadıkov ordudan qovub" - Həbib Müntəzir\nRayonlara gediş-gəlişə icazə verildi\n"Səfər Mehdiyevin "Şevrolet"in loqosuna bənzər malikanəsi" - FOTO


Şotlanlı (Ağdam) — Vikipediya\n40°14′00″ şm. e. 46°57′09″ ş. u.\nBu adın digər istifadə formaları üçün bax: Şotlanlı.\nŞotlanlı — Azərbaycan Respublikasının Ağdam rayonunun Nəmirli kənd inzibati ərazi dairəsində kənd.\n5 Müharibədən sonra Şotlanlı\nŞotlanlı kendinin uzun tarixi vardir. Kökü əcəmi kürdlərinə gedib çıxan Şotlanlı kəndinin əhalisi qədim zamanlarda Türkiyədən Cənubi Azərbaycana - Cənubi Azərbaycanın Sərab ərazisinə - Şəqaqi elinə gəlmişlər. (Burada yaşamış Şatiranlu oymağı Şotlanlıların kökü hesab edilir və bu adın mənşəyinin də oradan gəldiyi ehtimal olunur.) 1747 ci ildə - Nadir şahın ölümündən sonra Azərbaycan xanlıqlara parçalananda bu tayfa Sərab xanlığının ərazisinə daxil olmuşdur. 1828 ci ildə - Türkmənçay müqaviləsi bağlandıqdan sonra sonuncu Sərab xanı Sadıq xan Şəqaqinin oğlu Cahangir xan Şəqaqi ilə birlikdə Zəngəzur mahalına - daha dəqiq desək, Qubadlı rayonunun Zilanlı kəndinə köç etmişlər. Bir müddətdən sonra bəhs olunan Şotlanlı camaatı Agdam rayonuna Şotlanlı kəndinin əsasını qoymuşdur. İndi Şotlanlı kəndi Ağdam rayonunun inzibati ərazi vahididir. Sovet dönəmi bitənə qədər Şotlanlı kəndi Nəmirli, Umudlu (Kolanlı), Şurabad kəndləri ilə birgə Nəmirli kənd sovetliyi adlandırılmışdır. Kənddə 1 məktəb, 1 xəstəxana, 1 magaza,1klub fəaliyyət göstərmisdir. Kənddə Alban məbədi olmuş sonralar kənd sakinləri tərəfindən naməlum səbəblərə görə dağıdılmışdır.\n1994-cü il aprel ayının 23-ündə Şotlanlı kəndi bütun mudafiələrə baxmayaraq silahlı Erməni hərbi birləşmələri tərəfindən işğal olmuşdur.\n20 noyabr 2020-ci ildə Azərbaycan ordusunun şücaəti nəticəsində geri qaytarılmışdır.\n1974-cü ilə qədər ən çox inkişaf edən sahə pambıqçılıq olmasına baxmayaraq,1974-cü ildən sonra Kənddə ən çox inkişaf edən sahə üzümçülük olmuşdur. Kənd hər il Ağdam şərabçılıq zavoduna tonlarla üzüm vermişdir. Burada həmçinin baramaçılıq, bostançılıq, taxılçılıq,meyvəçilik inkişaf etmişdir. Burada heyvandarlıqda inkisaf edən sahələr sırasındadır.\nQarabağ müharibəsinə qədər olan statistikaya görə Şotlanlı əhalisi 279 ailə 1382 nəfərdən ibarət olmuşdur.\nŞotlanlı kəndinin əhalisi şiə etiqadlı müsəlmanlardan ibarət olmuşdur.\nMüharibədən sonra Şotlanlı[redaktə | mənbəni redaktə et]\nMüharibədən sonra Şotlanlı kənd camaatının əksəriyyəti Bakı şəhərinə, Tərtər rayonunun İsmayılbəyli kəndinə, Ağdam rayonuna, Mingəçevir şəhərinə, Sumqayıt şəhərinə köçmüşdür və burada artıq 20 ildən çoxdur ki məskunlaşmışdır.\nMənbə — "https://az.wikipedia.org/w/index.php?title=Şotlanlı_(Ağdam)&oldid=6130958"\nBu səhifə sonuncu dəfə 3 sentyabr 2021 06:35 tarixində redaktə edilib.


Naxçıvanda yüksək bal toplamış tələbələrlə görüş olub - AZƏRTAC – Azərbaycan Dövlət İnformasiya Agentliyi\nNaxçıvan, 20 avqust, AZƏRTAC\nNaxçıvan Muxtar Respublikası Ali Məclisinin mətbuat xidmətindən AZƏRTAC-a bildirilib ki, Naxçıvan Muxtar Respublikası Ali Məclisinin Sədri Vasif Talıbov Naxçıvan Muxtar Respublikasında ali, ali hərbi və orta ixtisas məktəblərinə qəbulda tələbə adını qazanan bütün məzunları, onların valideynlərini və müəllimlərini təbrik edərək deyib: Təhsil hər bir ölkənin, hər bir xalqın aparıcı qüvvəsidir. Əgər bütün sahələrdə inkişafı təmin etmək, yaxşı mütəxəssis hazırlamaq istəyiriksə, onda gənc nəslə yaxşı təhsil verməliyik. Azərbaycan Respublikasının Prezidenti cənab İlham Əliyevin dediyi kimi: “İqtisadiyyatı irəli aparan və ölkənin uğurunu nümayiş etdirən təbii ehtiyatlar yox, təhsil və əhalinin intellektual səviyyəsidir.”\n“Ulu Öndərimizin müəyyənləşdirdiyi vəzifələr vətənə layiqincə xidmət etməyin və əsl vətəndaş kimi yetişməyin yoludur. Hər bir gənc harada təhsil almasından, yaşamasından və işləməsindən asılı olmayaraq ölkəmiz haqqında düşünməli, öz həyat yolunu müstəqil Azərbaycanın gələcək yolu kimi seçməlidir”, - deyən Ali Məclisin Sədri bu yolda tələbələrə uğurlar arzulayıb.\nNaxçıvan Muxtar Respublikasının təhsil naziri Rəhman Məmmədov tədbirdə çıxış edərək deyib ki, muxtar respublikada bütün sahələr kimi, təhsil də diqqət və qayğı ilə əhatə olunub. Bunun nəticəsidir ki, müstəqillik illərində 200-dən çox təhsil müəssisəsi tikilib və ya əsaslı şəkildə yenidən qurulub. Naxçıvan Muxtar Respublikası Ali Məclisi Sədrinin müvafiq Sərəncamları ilə Naxçıvan Muxtar Respublikasının təhsil müəssisələrində elektron təhsilin təşkili, elm, ali və orta ixtisas təhsili müəssisələri ilə ümumtəhsil məktəbləri arasında əlaqələrin yaradılması, elmi dərəcəsi olanlar tərəfindən ümumtəhsil məktəblərində nümunəvi dərslərin keçirilməsi şagirdlərin vətənpərvərlik və milli-mənəvi dəyərlərə sadiqlik ruhunda tərbiyəsində, qabaqcıl təcrübənin öyrənilməsində, informasiya texnologiyalarından istifadə bacarıqlarının və biliklərinin artırılmasında mühüm rol oynayır.\nAbituriyentlər ixtisas seçimi zamanı muxtar respublikada fəaliyyət göstərən ali təhsil müəssisələrinə daha çox üstünlük verirlər. 2018-ci ildə 1170 nəfər, yaxud qəbul olanların 76 faizi ixtisas seçimi zamanı Naxçıvan Muxtar Respublikasında yerləşən ali təhsil müəssisələrini seçiblər ki, onlardan da 744-ü Naxçıvan Dövlət Universitetinə, 215-i “Naxçıvan” Universitetinə, 211-i isə Naxçıvan Müəllimlər İnstitutuna qəbul olub. Tələbə adını qazanan məzunlardan 19-u isə xüsusi təyinatlı ali məktəblərə qəbul olub. Bu il qəbul imtahanlarında məzunların 331-i 500-700 arası bal toplayıb ki, bu da ötən illə müqayisədə 42 nəfər, yaxud 15 faiz çoxdur. Ali təhsil müəssisələrinə qəbul prosesində yüksək nəticələrə nail olanların 190 nəfərini, yaxud 57 faizini qızlar, 141 nəfərini, yaxud 43 faizini isə oğlanlar təşkil edir. Yüksək bal toplayan abituriyentlərin 71-i Naxçıvan şəhər, 51-i Şərur, 35-i Babək, 37-si Ordubad, 40-ı Culfa, 15-i Kəngərli, 18-i Şahbuz, 10-u Sədərək rayonunun, 54-ü isə Təhsil Nazirliyinə birbaşa tabe ümumtəhsil məktəblərinin məzunlarıdırlar. Ötən il ali məktəblərə qəbulda muxtar respublikanın 108 məktəbinin məzunları 500-700 arası yüksək nəticə göstərmişdirsə, bu il bu nəticə artaraq 118-ə çatıb. Yüksək bal toplayan abituriyentlərin keyfiyyət göstəricisində əvvəlki illə müqayisədə artım olub. Belə ki, ötən tədris ilində 600-700 intervalında nəticə göstərənlərin sayı 30 faiz artaraq 77 nəfərdən 100-ə, 500-600 intervalında nəticə göstərənlərin sayı isə artaraq 212-dən 231-ə yüksəlib. Həmçinin əvvəlki ildə 500-700 arası bal toplayan məzunlardan 165-i muxtar respublikada fəaliyyət göstərən ali məktəblərdə təhsil almağa üstünlük veriblərsə, cari ildə bu göstərici artaraq 182 nəfər olub. 2017-2018-ci tədris ilində məzunlardan 13-ü qızıl, 11-i gümüş medallara, 151-i isə fərqlənmə attestatına layiq görülüb. Həmin məzunlar onlara göstərilən etimadı doğruldub, qızıl və gümüş medallara layiq görülənlər qəbul imtahanlarında 620-695, fərqlənmə attestatına layiq görülənlər isə 500-700 arası bal toplayıblar.\nValideyn Məryəm Hüseynova çıxış edərək deyib: Müəllimi olduğum Naxçıvan şəhər 17 nömrəli tam orta məktəb 2012-ci ildə yenidən qurulub, müasir tədrisin tələblərinə uyğun infrastruktur yaradılıb. 2017-2018-ci tədris ilində məktəbimizi bitirən şagirdlərdən 1-i gümüş medal, 1-i fərqlənmə attestatı alıb, 15-i ali təhsil müəssisələrinə qəbul olub. Qəbul imtahanlarında şagirdlərimizdən 3-ü 600-dən, 1-i 500-dən yuxarı bal toplayıb. Məktəbimizin şagirdi Heydər Əliyev adına Hərbi Liseyə qəbulda muxtar respublika üzrə ən yüksək bal toplayaraq liseyin kursantı adını qazanıb. Muxtar respublikada həyata keçirilən təhsil siyasəti gənclərimizin işıqlı gələcəyinə stimul yaradıb. Hər il ali məktəblərə qəbulda yüksək bal toplayan tələbələrə qayğı göstərməyiniz, onlarla görüşünüz övladlarımızı daha yaxşı oxumağa ruhlandırır, müəllim və valideynlərdə isə sabaha cavabdehlik hissini daha da artırır. Bu gün mən çox sevinirəm ki, muxtar respublikada təhsilə göstərilən dövlət qayğısının nəticəsi olaraq övladım tam orta məktəbi gümüş medalla bitirib, 654 bal toplayıb və Naxçıvan Dövlət Universitetinin tələbəsi adını qazanıb. Ötən il isə digər övladım fərqlənmə attestatı alaraq 629 bal toplayıb və Naxçıvan Dövlət Universitetinə qəbul olub. İstənilən valideyn üçün bundan böyük bir xoşbəxtlik, bundan böyük sevinc ola bilməz.\nAZERTAG.AZ :Naxçıvanda yüksək bal toplamış tələbələrlə görüş olub


Sərxoş məmur oğlu qırmızı işıqda keçib qəza törətdi: ağır yaralı var (FOTO/VİDEO) » Qaynarinfo.az\nQaynarinfo "Report"a istinadən xəbər verir ki, "10-LJ-600" dövlət qeydiyyat nişanlı BMW markalı avtomobili idarə edən 1984-cü il təvəllüdlü Adıgözəlov Elvin Nüsrət oğlu Rəşid Behbudov küçəsində yüksək sürətlə hərəkət olarkən, işıqforun qırmızı işığından keçib.\nQeyd edək ki, həmin şəxs bir neçə ay öncə də sərxoş vəziyyətdə Heydər Əliyev prospektində avtoxuliqanlıq edib. O, Yol Patrul Xidmətinin qanuni "saxla!" əmrinə tabe olmayaraq şəhər ərazisində təhlükəli manevrlərə yol verib və saxlanılaraq inzibati məsuliyyətə cəlb olunub. Sürücü məhkəmənin qərarına əsasən, 15 gün müddətinə həbs edilib.\n8342 0 0 7\nOrdubadda hamı bu avtomobildən danışır: cəmi 3 min xərclədi və... (FOTO/VİDEO)


Bakı-Kiyev-Bakı reysləri “Borispol” hava limanına həyata keçirəcək ABC.AZ\n25 noyabr, Fineko/abc.az. 2020-ci il yanvarın 22-dən etibarən Azərbaycanın aşağıbüdcəli aviaşirkəti “Buta Airways” Kiyev istiqamətindəki reyslərini “Borispol” beynəlxalq hava limanına həyata keçirəcək.\nXəbər verilir ki, daha öncə reyslər “Julyanı” aeroportuna yerinə yetirilirdi. Martın 27-dək qüvvədə olan 2019/2020-ci il qış uçuş cədvəli çərçivəsində “Buta Airways”in Bakı-Kiyev-Bakı marşrutu üzrə aviareysləri həftədə üç dəfə − çərşənbə axşamı, çərşənbə və cümə günləri həyata keçiriləcək. 2020-ci ilin yay uçuş cədvəli çərçivəsində də reyslərin eyni qrafikə əsasən davam etdirilməsi planlaşdırılır.\n“Borispol” beynəlxalq aeroportu Ukraynanın ən böyük hava limanıdır və Kiyevdən 29 kilometr cənub-şərqdə yerləşir. Ukrayna və xarici daşıyıcıların böyük hissəsi reysləri “Borispol” aeroportuna həyata keçirir, bu da öz növbəsində “Buta Airways”in sərnişinlərinə daha rahat birləşmələr planlaşdırmağa imkan verəcək.\nQeyd olunur ki, biletləri artıq əldə etmiş sərnişinlər aviabiletin alınması zamanı göstərilən telefon nömrələri vasitəsilə aviaşirkətin proseduruna uyğun olaraq məlumatlandırılacaqlar.\nAylar sonra Rusiya aviaşirkəti Bakıya uçuşlara başladı – Həftədə 2 dəfə olacaq\nbu həftənin əvvəli Rusiyanın aviaşirkəti Bakıya uçuşlara başlayacağını açıqlamışdı\nAvtomobil satışlarının artacağı regionlar – Siyahı\nBeynəlxalq "S&P Global Ratings" agentliyi COVID-19 pandemiyası fonunda bu il avtomobil satışları ilə bağlı proqnoz açıqlayıb\nAZAL Bakıdan Türkiyənin daha iki şəhərinə - Ankara və Antalyaya xüsusi reyslər həyata keçirməyə başlayır\nKiyev-Bakı aviabiletlərinin qiyməti açıqlandı - 214 və 256 manatadır\n"Ukrayna Beynəlxalq Hava Yolları" aviaşirkəti Kiyev-Bakı-Kiyev marşrutu üzrə aviabiletlərin satışına başlayıb


Game of Thrones mövsümü 6: Natalie Dormer, Margaery Tyrell-in həqiqətən yaxşı bir insan olub olmadığı - Drama\nNatalie Dormer Game of Thrones qəhrəmanı Margaery-də: 'O yaxşı bir insandır, bunun yanındayam'\nMargaery Tyrell, Game of Thrones fanatının sevimlisinə çevrildi - güc üçün qudurğan, hiyləgər, lakin xoşagələn. Kral Joffrey'i manipulyasiya etmədən əvvəl iki sıra serialda 'Mən kraliça olmaq istəyirəm' deyir və daha sonra Kral Tommen öz məqsədlərinə çatmaq üçün.\nABColor.ME-yə danışarkən, fərasət kraliçasını canlandıran Natalie Dormer, xarakterinin ətrafdakıların istəklərinə dair təsir edici instinktini təriflədi.\n'Margaery, böyük bir psixoterapevt olardı' dedi Dormer, 'çünki o, insanları gərginləşdirən şeyi, istər Cersei, istərsə ərlərindən birini dəqiq təyin etməkdə həqiqətən yaxşıdır.'\nharada mama zəng çəkilir\nKraliçanın incə, zorakı olmayan və hiyləgər gücünə Westerosda xidmət etdiyi bir vaxtda, Kraliça Cersei'nin onu aradan qaldırılması lazım olan çox böyük bir təhlükə olaraq görməyə gəldiyini də ifadə etdilər və Margaery də bəzi izləyicilərini son dərəcə narahat etdiyinə görə narahat etdi. məqsəd görünə biləcəyindən daha pisdir.\nAncaq Dormer, Margaery'nin niyyətlərinin əsl olduğuna inandığını və yalnız gücünü qazanaraq ailəsini qorumağa çalışan ağıllı bir qadın olduğunu söylədi.\nqisasçı filmləri xronoloji ardıcıllıqla\n“O yaxşı bir insandır, bunun yanındayam. Siyasi cəhətdən ağıllı bir oyunçu olmağınız və yaxşı bir insan olmağınız bir-birinizi istisna etmir. Düşünürəm ki, əlindəki ən yaxşısını əlindəki kartlarla istifadə etməyə çalışır. ”\nDini fanatiklərin İnamı tərəfindən əsir götürüldüyü və tapacağı beşinci seriyada ona əlbəttə ki, pis bir əl göstərildi. özü və ailəsi daha böyük təhlükə altındadır yeni mövsümdə.\n'Altı seriya xəritəsiz bir ərazidir' dedi Dormer. “Kitablardan uzaqlaşdıq, belə ki həmişə xüsusi olacaqdı. Bahislər daha da artdı - hər il bunun mümkün olmadığını düşünürsən - amma hər il oğlanlar [prodüserlər Dan Weiss və David Benioff] topu parkdan kənarlaşdırdılar. ”\nGame of Thrones altı seriyası 25 Aprel Bazar ertəsi günü Sky Atlantic-də axşam 9.00-da yayımlanacaq və Natalie Dormer-in yeni filmi Meşə 26 Fevral Cümə günü yayımlandı\nsakin pis film seriyası sırayla\nnetflix-də nə qədər tam ev var\n3-cü mövsüm yayım olacaq\nvictoria sezonu 1-i necə izləmək olar\nharada oyun taxtları netflix izləyə bilərəm


2010-CU İLDƏ DÜNYADA NEFT HASİLATININ 3,4% -İ XƏZƏR REGİONUNUN PAYINA DÜŞƏCƏK\nEnergetika 20 İyun 2005 15:26 (UTC+04:00)\nXəzərin hasilat və karbohidrogen ixracı üzrə eksperləri belə həesab edirlər ki, 2010-cu ilə kimi regionun bütün neft yataqları bütün dünya neftə olan tələbatın 3,4%-ni təşkil edəcək. Xəzərdə işləyən neft ixracı üzrə şirkətlərin bəzi ekspertlərinin Trend ə verdiyi məlumata görə, 2015-ci ildə bu göstərici dəyişməyəcək, 2020-ci ildə isə 0,4% -ə düşərək 3%- əçatacaq.\nXəzərin əsas neft yataqlarına gəldikdə isə ekspertlərin fikrincə, ən azı 2020-ci ilə kimi oradan neft hasil olunacaq. 2010-cu ildən "Azəri-Çıraq-Günəşli" neft yatağındanartıq sutkada1 milyon barrel Azeri Light nefti hasil olunacaq, 2015-ci ildənhasilatın həcmi sutkada 0,7 milyon barreləenəcək, və 2020-ci ildənsutkada 45 faizə, yəni 0,38 milyon barrelə enəcək.\nQazaxıstanın "Tengiz" neft yatağından 2010-cu ildə sutkada0,7 milyon barrel neft hasil olunması planlaşdırılır, 2015-ci ildəsutkada 0,75 milyon barrel olmaqla hasilatın həcminin 50 min barrelə çatacağı, 2020-ci ildə isə istehsalın səviyyəsi sutkada 0,38 milyon barrel olacağı güman edilir.\n"Karaçaqanak" neft yatağında 2010-cu ildəsutkada 0,4 milyon barrel, 2015-ci ildə sutkalıq hasilat 0,3 milyon barrel, 2020-ci ildən isə istehsalın sutkada 0,225 milyon barrel təşkil elcdəcəyi ehtimal edilir.\nQazaxıstanın nəhəng "Kaşağan" neft yatağında 2010-cu ildə sutkada 0,45 milyon barrel neft hasil ediləcəyi planlaşdırılıb. 2015-ci ildə istehsalı 130% artırmaqla sutkalıq neft hasilatını 1,05 milyon barrelə qədər, 2020-ci ildə isəsutkada 1,2 milyon barrelə çatdırmaq nəzərdə tutulub.


Məhkəmə Əli İnsanovun şikayətini rədd etdi – Vəkil\n19 January 2017 - 10:57\nMəhkəmə Əli İnsanovun şikayətini rədd etdi –Vəkil\nBakı Apelyasiya Məhkəməsində sabiq səhiyyə naziri Əli İnsanovun barəsində olan həbs qətimkan tədbirinin artırılması ilə bağlı Qaradağ rayon məhkəməsinin qərarından verilmiş apelyasiya şikayətinə baxılıb.\nBu barədə Trend-ə Ə.İnsanovun vəkili Toğrul Babayev məlumat verib. Hakim İlqar Murquzovun sədrliyi ilə keçirilən prosesdə şikayət araşdırılsda da, təmin edilməyib. Məhkəmə birinci instansiya məhkəməsinin qərarını qüvvədə saxlayıb.\nXatırladaq ki, Ə.İnsanov barəsində 3 aylıq həbs qətimkan tədbiri oktyabrın 11-də Qaradağ rayon məhkəməsinin qərarı ilə seçilib. Yanvarın 11-də prokurorluğun təqdimatı ilə Qaradağ rayon Məhkəməsi Ə. İnsanov barədə həbs qətimkan tədbirinin daha 2 ay uzadılması barədə qərar çıxarıb. Qərarla razılaşmayan Ə. İnsanov apellyasiya şikayəti vermişdi.


Kremlin baş təbliğatçısı “Putinin Ordeni”nə daxil olur: Bəs sonra?\nKremlə bağlı rusiyalı politoloq, prezident Vladimir Putinin “yeni SSRİ” adlandırılan Avrasiya İttifaqı layihəsinin baş təbliğatçısı olan Aleksandr Duqini tanımayan çoz az adam var. Onun Ukrayna hadisələrindən sonra Azərbaycana qarşı verdiyi təcavüzkar bəyanatlar da onun hansı məqsədlərə xidmət etdiyini açıq şəkildə ortaya qoydu.\nOnun bu bəyanatları Qərbdə də diqqətlə izlənilir.\nPublika.az – ın verdiyi xəbərə görə, Fransa mətbuatı rusiyalı politoloq barəsində yazı dərc edib. Vensan Joverin müəllifi olduğu “Duqin Putinin Rasputinidir” başlıqlı yazını təqdim edirik.\nRusiya liderinin “beyni”\nUltramillətçi Aleksandr Duqin panslavyanizm faşizminin vaizidir və Vladimir Putinin gizli məsləhətçisidir. Onun hədəfi nədir? Ukraynanın bir hissəsini zəbt etmək və Rusiya imperiyasını bərpa etmək. O, Rusiyanı çoxdan Ukraynanı zəbt etməyə çağırır. O, mərkəzi Moskva olan “Avrasiya imperiyasını” yaratmaq istəyir. İntellektual-ultramillətçi Duqini 2012-ci ildə Vladimir Putinin Kremlə ikinci qayıdışından sonra daim KİV-lərə dəvət edirlər. O, rejimin əsas təbliğatçılarından biri olub. ABŞ-ın “Foreign Affairs” jurnalı da onun Rusiya liderinin “beyni” olduğunu iddia edir.\nO, Putinin Rasputinidir? “Məlum deyil, onlar tez-tez görüşürlər, ya yox? Amma Duqinin təsiri, xüsusilə son bir neçə ayda əhəmiyyətli dərəcədə artıb. Prezident son çıxışlarında onun fikirlərindən, hətta frazeologiyasından istifadə edir. Bu qorxudur”, - Kremlik keçmiş məsləhətçisi Marat Gelman deyir.\n“Mənim bütün ideyalarım qalib gəldi”\nDuqinin (o rəsmən Moskva Dövlət Universitetinin sosiologiya fakultəsinin beynəlxalq sosioloji münasibətlər kafedrasının rəhbəridir) özü deyir ki, hakimiyyət nümayəndələri ilə həftədə nadir hallarda bir dəfədən çox görüşür. Onun sözlərinə görə, o, Kremldə yüksək postlardan dəfələrlə imtina edib, çünki bürokratiyaya nifrət edir.\nBiz ilk dəfə 2008-ci ilin sentyabrında, Rusiya-Gürcüstan müharibəsindən sonra onunla görüşdük. O, həmin vaxt Putinə “imperiyanı bərpa etmək üçün sonuna kimi cəsarət etmədiyi” üçün qəzəbini gizlətmirdi. “Putin qəti qərar vermək, Amerikaya qarşı çıxış etmək istəmir”, - Duqin deyirdi. O, həmin vaxt Ukraynaya müdaxilədən təkrar-təkrar danışırdı və bildirirdi ki, radikal millətçi inqilab Rusiya hakimiyyətini Qərb ideyalarından xilas edə bilər. Məhz həmin vaxt onun Ukraynaya girişi qadağan edilmişdi.\nAmma üç il gözləmək lazım gəldi. 10 Dekabr 2011-ci ildə liberal müxalifət Moskvada Vladimir Putinə qarşı kütləvi etiraz aksiyası təşkil etdi. Əhali ilk dəfə tələb etdi ki, Hüsnü Mübarək kimi getsin. Bu “milli lider” üçün zərbə oldu. Putin 2012-ci ildə yenidən prezident oldu və ultramillətçilər kölgədən çıxdılar. Və tezliklə müvəffəqiyyət qazandılar. Bir neçə siyasi klub formalaşdırıldı. “İzborski kruq” onlardan ən məşhuru idi. Onu Duqinlə dostu yazıçı-antisemit Aleksandr Proxanov yaratmışdı. Birinci iclasda klub proqramı qəbul edildi. Proqramda qeyd edilirdi ki, indiki tarixi mərhələdə Rusiyanın ideologiyası Avrasiya imperiyasının qurulması olmalıdır. İl yarım sonra isə Krım zəbt edildi.\nA.Duqinin fikrincə, bu inqilabi geosiyasi addım, eyni zamanda Qərb sisteminin məğlubiyyəti oldu. Amma o, daha uzaq getmək istəyir: Ukraynanın cənub-şərqini zəbt etmək.\n“Hamıdan yaxşı olardı ki, Rusiya ordusu Ukrayna sərhədini keçsin. Nə vaxt? Bütün şərtlər yaradılan kimi”, - Duqin deyir. O, qeyd edir ki, Putin “imperiya əxlaqına qayıtmağa başladı”. Duqin 2008-ci ildə açıq şəkildə deyirdi: “Sovet imperiyası müxtəlif vasitələrlə bərpa ediləcək: güc, diplomatiya, iqtisadi təzyiq... Hər şey yerdən və vaxtdan asılı olacaq”.\nO, səmimi şəkildə təəssüflənir ki, Stalində Qərbi Avropaya müdaxilə üçün hərbi resurslar yox idi. Bu gün o, Avropanı neytrallaşdırmaq, qitəni ABŞ-dan ayırmaq istəyir. Necə? Avropada ultrasağçı partiyaların hakimiyyətə gəlməsinə kömək etmək və ya ən azından mövcud hökumətlərin stabilliyini pozmaq: “Biz gələcək iqtisadi və ictimai böhranda xalqların qiyamını dəstəkləyəcəyik”.\nAmma onun mübarizəsində əsas yeri əlbəttə ki, Rusiya tutur. Kreml yaxın vaxtlarda ölkədə mədəni müharibə elan etdi. Gənc mədəniyyət naziri Vladimir Medinski mədəni cəmiyyətin ipini yığmaq istəyir. O, Krımın Rusiyaya birləşməsindən sonra artistlərdən Rusiya prezidentinə dəstək bəyanatı imzalamağı tələb etdi. Çoxları razılaşdılar. “Bəziləri könüllü imza atdı. Amma başqaları dövlət maliyyələşməsindən məhrum olmaq qorxusundan bunu etdilər”, - yazıçı Lyudmila Uliskaya bildirir. Onun özü Krımın zəbt edilməsinə qarşı keçirilən etiraz aksiyasında iştirak etdi.\nQəlblərə qorxu yenidən qayıdır. Ukrayna ilə müharibənin rəqibləri satqın və “beşinci kolonna” adlandırılır. “Amerikameylli liberallarla qurtarmaq lazımdır, onlar bizim düşmənlərimizdir”, - A.Duqin ifadə edir. O, artıq KİV-də “antiruslar”ın tam siyahısını elan edib. Siyahının ilk sıralarında ölkədə nadir sayılan müstəqil informasiya saytları dayanır. “Kreml azadlığın son pəncərələrini də bağlamağa çalışır”, - politoloq Liliya Şevsova deyir.\n“Qorxu və senzura atmosferində hansısa bir başqa milli ideyanı təklif etmək çətindir”,- “Vətəndaş Platforması” liberal müxalifət partiyasının lideri İrina Proxorov bildirir. Onun qardaşı milyarder Mixail Proxorov son prezident seçkilərində 7 fazi səs toplayıb. O, sentyabr ayında Moskva Dumasına seçkilərdə iştirak etmək istəyir. Kreml onu planlardan imtina etməyə məcbur etmək üçün hər şey edir. “Bütün bu təşəbbüslərin hədəfi nədir? “Putinin tac qoymasını hazırlıq”, - Lyudmila Uliskaya söyləyir.\nAmma Duqin əmindir ki, xalq ondan Sezar olmağı xahiş edir. Onun fikrincə, Rusiya lideri hakimiyyətinin uzadılması üçün tezliklə dövlət islahatlarına başlayacaq. Hansı islahatlar? Ən sadə üsul konstitusiyanı dəyişdirməkdir. Bundan başqa o, düşünür ki, Kreml mason lojası kimi “Putinin Ordenini” yaradılacaq. Oraya məfkurə cəhətdən yoxlanılmış xadimlər daxil ola biləcək. “Milli lider”in varisinin hazırlanması onların məsələsi olacaq. Əgər belə bir orden həqiqətən yaradacaqsa, Duqin onun üzvü olmaq istəyir.


Xocalı soyqırımı tarixin qanlı səhifəsidir – Dia.edu.az\nFev 23 , 2017 – 04:56\nFevralın 23-də Azərbaycan Respublikasının Prezidenti yanında Dövlət İdarəçilik Akademiyası Heydər Əliyev Dövlət İdarəçiliyi Məktəbində Heydər Əliyev Mərkəzi və DİA-nın birgə təşkilatçılığı ilə Xocalı soyqırımının 25-ci ildönümünə həsr olunmuş konfrans keçirilib.\nTədbirdə DİA-nın rektoru, akademik Urxan Ələkbərov ermənilərin xalqımıza qarşı soyqırımı siyasəti apardıqlarını bildirib.\n1992-ci il fevralın 25-dən 26-na keçən gecə ermənilərin keçmiş sovet ordusunun 366-cı motoatıcı alayının köməyi ilə Xocalıda törətdikləri faciələrdən danışan rektor diqqətə çatdırıb ki, azərbaycanlılara qarşı törədilmiş bu soyqırımı tarixin qanlı səhifələrindən biridir.\nÜmummilli lider Heydər Əliyevin təşəbbüsü ilə Xocalı soyqırımına siyasi-hüquqi qiymət verildiyini xatırladan akademik U. Ələkbərov faciə barədə həqiqətlərin dünya ictimaiyyətinə çatdırılmasında Heydər Əliyev Fondunun müstəsna rolundan bəhs edib.\nRektor Heydər Əliyev Fondunun vitse-prezidenti Leyla Əliyevanın təşəbbüsü ilə həyata keçirilən “Xocalıya ədalət!” beynəlxalq kampaniyasının əhəmiyyətini diqqətə çatdırıb.\nHeydər Əliyev Mərkəzinin Heydər Əliyev İrsinin Tədqiqi və Elmi Araşdırmalar Departamentinin direktoru Məhəbbət Mehtiyeva erməni silahlı birləşmələrinin torpaqlarımızda, o cümlədən Xocalıda məhz günahsız və dinc insanların qanlarını axıtdıqlarını bildirib.\nUlu öndər Heydər Əliyevin hakimiyyətə qayıdışından sonra Xocalı soyqırımı haqqında həqiqətlərin dünya dövlətlərinə və beynəlxalq təşkilatlara çatdırılması istiqamətində əhəmiyyətli tədbirlərin reallaşdırıldığını xatırladan M. Mehtiyeva bu işin davam etdirildiyini diqqətə çatdırıb. Qeyd edilib ki, Heydər Əliyev Fondu və Heydər Əliyev Mərkəzi Xocalı soyqırımı haqqında məlumatların beynəlxalq ictimaiyyətə çatdırılmasına xüsusi önəm verir. Bu məqsədlə xarici ölkələrdə tədbirlər, sərgilər təşkil olunur, müxtəlif dillərdə bukletlər və kitablar nəşr etdirilir.\nM. Mehtiyeva Xocalı faciəsi haqqında həqiqətlərin dünya ictimaiyyətinə çatdırılmasında Heydər Əliyev Fondunun vitse-prezidenti Leyla Əliyevanın təşəbbüsü ilə reallaşdırılan “Xocalıya ədalət!” beynəlxalq kampaniyası çərçivəsində həyata keçirilən tədbirlərdən danışıb. Vurğulanıb ki, bu kampaniya beynəlxalq ictimaiyyəti Xocalı faciəsi barədə məlumatlandırmaqla yanaşı, həm də dünyada oxşar hadisələrin baş verməməsinə çağırış məqsədi daşıyır.\nSonra DİA-nın Tarix kafedrasının professoru Həvva Məmmədova, akademiyanın Qarabağ Araşdırmalar Mərkəzinin müdiri, dosent Elçin Əhmədov, Xocalı sakini olan DİA tələbəsi Rza Mustafayev və digər çıxış edənlər də ermənilərin törətdikləri Xocalı soyqırımının dəhşətlərindən bəhs edib, bu faciənin qan yaddaşımızdan heç zaman silinməyəcəyini bildiriblər.


"Qız qaçırana 10 il, adam öldürənə 15 il?" - Qısqanc ərinin bıçaqladığı Gülnar 12 gün sonra ölüb - Azinforum.az İnformasiya Portalı\nAna səhifə / Cəmiyyət / “Qız qaçırana 10 il, adam öldürənə 15 il?” – Qısqanc ərinin bıçaqladığı Gülnar 12 gün sonra ölüb\nQeyri-rəsmi rəsmi ər-arvad münasibətində olduğu qadını öldürməyə cəhddə ittiham edilən şəxs növbəti dəfə hakim qarşısına çıxarılıb.\nMusavat.com xəbər verir ki, Bakı Ağır Cinayətlər Məhkəməsində qətl törətməkdə təqsirləndirilən Seymur Abdullayevin cinayət işi üzrə məhkəmə iclası davam etdirilib.\nHakim Rasim Sadıqovun sədrliyi ilə keçirilən məhkəmə iclasında dövlət ittihamçısı çıxış edib.\nProkuror Cinayət Məcəlləsinin 29.120.2.4-cü (xüsusi amansızlıqla qəsdən adam öldürməyə cəhd) maddəsi ilə təqsirləndirilən Seymur Abdullayevin 15 il müddətinə azadlıqdan məhrum edilməsini istəyib.\nMəlum olub ki, S.Abdullayev daha əvvəl də bir neçə dəfə məhkumluq həyatı yaşayıb. O, hərbi xidmətdə olarkən 4 il həbs cəzası alıb. Bundan başqa, o, bir dəfə də xuliqanlığa görə məhkumluq həyatı yaşayıb.\nMərhumun atası Şaməddin Əmənov prokurorun çıxışına etiraz edib. Zərərçəkən bildirib ki, qızının ölümünə səbəb olan şəxsə ömürlük cəza verilməsini istəyir.\n“Qız qaçırana 10 il cəza verirlər. Adam öldürənə 15 il? Bu qədər ədalətsizlik olar? Qızımı xüsusi amansızlıqla, insanların, məktəblilərin gözü qarşısında vəhşicəsinə öldürüb. Buna görə də ona ömürlük cəza verilməlidir. Mən qızımdan ömürlük məhrum oldum. Bu da azadlıqdan ömürlük məhrum olmalıdır”- deyə mərhumun atası bildirib.\nTəqsirləndirilən Seymur Abdullayevin vəkili müdafiə çıxışı edib. Vəkil bildirib ki, müdafiə etdiyi şəxsin mərhumu öldürmək niyyəti olmayıb:\n“Seymur da bildirdi ki, həyat yoldaşını öldürmək istəməyib. Bunu öz ifadəsində də bildirdi. Müdafiə etdiyim şəxs affekt vəziyyətində olub. O, özünə də zərbələr endirib. İttihamda göstərilir ki, guya Seymur heç kimin Gülnara kömək etməsinə imkan verməyib. Amma şahid ifadələrində bu öz təsdiqini tapmadı. Seymurun əməli Cinayət Məcəlləsinin 29.120.1-ci (qəsdən adam öldürməyə cəhd) maddəsinə tövsif edilməli və ona aşağı həddə cəza təyin edilməlidir”.\nMərhumun atası vəkilin də çıxışına etiraz edib.\n“Vəkilin danışdıqları nağıldır. Bu adam 5 dəfə məhkumluq həyatı yaşayıb. Buna aşağı cəza verəcəklər ki, yenidən azadlığa çıxsın? Yenidən belə cinayətlər törətsin? Bu cür adamlara heç vəkil də lazım deyil”- deyə Şaməddin Əmənov etirazını bildirib.\nMəhkəmə təqsirləndirilən şəxsə son sözlə çıxış etməyi təklif edib.\nSeymur Abdullayev son sözündə deyib ki, arvadını öldürmək niyyəti olmayıb:\n“Mən onu öldürmək istəmirdim. O mənim anamın gəlini idi. Telefondakı zəngləri görəndə əsəbləşdim. Onu başqa şəxslə yolda görəndə özümü itirdim. Mən Şaməddin kişinin dediyi kimi adam deyiləm. Mən o sözlərə layiq deyiləm. Məhkəmədən mənə yüngül cəza verilməsini xahiş edirəm”- deyə Seymur son sözündə bildirib.\nHökmdə göstərilib ki, Seymur Abdullayev qısqanclıq zəminində arvadı Gülnar Əmənovanı qəsdən öldürməyə cəhd edib. Bu məqsədlə Gülnarın işlədiyi mağazaya gələrək ona çoxsaylı bıçaq zərbələri endirib. Ətrafda olanlar müdaxilə etməyə çalışsalar da Seymur əməlindən əl çəkməyib. Mağazada olan digər şəxslər əllərində olan əşyalarla Seymuru vuraraq oradan uzaqlaşdırmaq istəsə də, bu mümkün olmayıb.\nSeymur Gülnarı bıçaqladıqdan sonra hadisə yerindən qaçıb. Törətdiyi əmələ görə Seymur Abdullayevə Cinayət Məcəlləsinin 29.120.2.4-cü maddəsi ilə ittiham irəli sürülüb.\nXəstəxanaya yerləşdirilən Gülnar Əmənova əməliyyat olunub.\nHökmdə göstərilib ki, Gülnar Əmənova əməliyyat olunarkən həkim səhlənkarlığından ölüb. Belə ki, əməliyyat zamanı Gülnar Əmənovanın ödü zədələnib və əməliyyatdan 12 gün sonra komadan ayılmayıb və dünyasını dəyişib.\nHakim bildirib ki, Gülnarın həkim səhlənkarlığından ölməsinə görə ayrıca cinayət işi açılıb.\nHökmdə göstərilib ki, Gülnar Əmənova dünyasını dəyişsə də, Seymur Abdullayev qəsdən adam öldürməyə cəhd maddəsini ilə cəzalandırılmalıdır.\nHökmə əsasən Seymur Abdullayevə 15 il müddətinə azadlıqdan məhrum etmə cəzası təyin edilib.\nHadisə mayın 3-də Sumqayıtda Nərimanov küçəsi, “Mərkəzi bazar” ərazisində baş verib.\nÖncəki BDU ölən tələbə ilə bağlı başsağlığı verdi\nNövbəti Kılıçdaroğludan çox bu qız danışıldı… – Video


27/10/2020 [16:51] - Cəmiyyət - ( 1098 dəfə baxılıb)\n“Əsas məsələ Azərbaycan torpaqlarının işğalına son qoymaq, ölkəmizin ərazi bütövlüyünü bərpa etməkdir. Ermənistan bu torpaqları işğal edib və onları qaytarmaqdan boyun qaçırır. Biz ATƏT-in himayəsində bu münaqişənin həlli üçün 1992-ci ildən, yəni 28 ildir danışıqlar aparırdıq, həmişə də bu formata sadiq olduğumuzu vurğulamışıq”.\n“Əfsuslar olsun ki, indiyədək Ermənistan tərəfindən konstruktiv yanaşma əlamətləri görməmişik. Ermənistan BMT Təhlükəsizlik Şurasının qətnamələrini, ATƏT və s. təşkilatların sənədlərini rədd edib. Ermənistan danışıqları hər vasitə ilə uzadaraq danışıqlar masasında əvvəl əldə edilmiş razılaşmalardan imtina edib, eyni zamanda münaqişə bölgəsində mütəmadi təxribatlar törədib. Bütün bunlar sonsuza qədər davam edə bilməzdi”, - deyə nazir vurğulayıb.\nErmənistana qarşı hər hansı ərazi iddialarının olmadığını diqqətə çatdıran nazir daha sonra bildirib: “Biz sərhədləri pozmur, onlara qarşı hərbi əməliyyatlar aparmırıq. Azərbaycan silahlı qüvvələri yalnız Azərbaycan ərazisində, ölkəmizin beynəlxalq aləmdə tanınmış sərhədləri çərçivəsində fəaliyyət göstərir. Bizim fəaliyyətimiz BMT Nizamnaməsinin özünü müdafiə hüququnu təsbit edən 51-ci maddəsinə, beynəlxalq hüququn başqa təməl norma və prinsiplərinə söykənir.\nBir daha deyirəm, Azərbaycan tərəfinin başlıca məqsədi, amalı BMT TŞ-nin qətnamələrində, ATƏT-in qərarlarında nəzərdə tutulduğu kimi Azərbaycan Respublikasının suveren torpaqlarının işğalına son qoymaqdır. Ermənistan rəhbərliyi, doğrudan da, sülh istəyirsə, öz qoşunlarını Azərbaycan torpaqlarından çıxarmağa başlasın”.


Tələbələr arasında "Nağdsız cəmiyyətə doğru" mövzusunda müsabiqə elan edilib\nAzərbaycan Banklar Assosiasiyası (ABA) "Bank Respublika" ilə birgə tələbələr arasında "Nağdsız cəmiyyətə doğru" mövzusunda "Ən yaxşı məqalə" və "Ən yaxşı videoçarx" olmaqla iki nominasiya üzrə müsabiqə elan edib. ABA-dan bildirilib ki, məqsəd əhalinin nağdsız ödənişlər haqqında məlumatlılığını artırmaq, bu sahədə beynəlxalq təcrübənin araşdırılması və stimullaşdırma yollarının öyrənilməsidir.\nMüsabiqə 5 istiqaməti əhatə etməlidir: nağdsız cəmiyyətin formalaşmasının üstün cəhətləri; nağdsız cəmiyyətin formalaşmasında əsas amillər hansılardır; nağdsız ödənişlərin təşviqinə yönəlmiş kampaniyalar; nağdsız ödənişlərin nağd ödənişlərə nisbətdə təhlükəsizliyi; nağdsız ödənişlərin iqtisadi əhəmiyyəti.\nYazı və videolar peşəkar münsiflər heyəti tərəfindən qiymətləndiriləcək. Müsabiqə noyabrın 6-7-də keçiriləcək. Qaliblər "Nağdsız iqtisadiyyat: dayanıqlı bankçılığa doğru" adlı IV Beynəlxalq Bankçılıq Forumunda pul mükafatı və diplomlarla mükafatlandırılacaqlar.


10:00 11 İyul 2020 Oxunub : 3098\nABŞ Prezidenti Donald Tramp ölkəsinin NATO-dan çıxmasını istəmədiyini, ancaq müttəfiqlərin ödəniş etməli olduğunu deyib.\nAzvision.az xəbər verir ki, bu barədə ABŞ lideri "Washington Post"a müsahibəsində bildirib.\nABŞ Prezidentinin milli təhlükəsizlik məsələləri üzrə sabiq müşaviri Con Bolton öz xatirələr kitabında qeyd edib ki, Tramp NATO-nun 2018-ci il zirvə görüşündə alyans liderlərini ÜDM-in 2% həddində rüsum ödəmədikləri halda, qurumdan çıxacağı ilə hədələmək istəyib.\nOnun sözlərinə görə, bundan sonra dövlət katibi Mayk Pompeo ilə NATO-dan ayrılmaq təhlükəsi barədə danışıblar və ABŞ-ın rüsumunu azaltmaq şərtilə, Trampı ittifaqda qalmağa inandırmaq qərarına gəliblər. Nəticədə Tramp Boltonun tövsiyələrini qəbul edib.\nABŞ lideri NATO-ya dəstək verəcəyini deyib, lakin hələ də kiçik müdafiə büdcələri olan ittifaq ölkələrini tənqid edib.\nTramp müsahibəsində ÜDM-in 2% -nin də çox az olduğunu vurğulayıb: "Demək olar ki, heç bir məbləğ ödəməyənlər var idi, indi ödəyirlər. Mənə vacib bir sual verdilər: "Siz tərk edərdiniz ..." və mən cavab verdim: "bəli, tərk edərdim ". Əgər belə deməsən, onlar ödəniş etməyəcəklər”.\nTrampın həqiqətən də ABŞ-ın NATO-dan çıxmasını istəməsinə gəlincə, o, mənfi cavab verib: "Xeyr, çıxmaq istəmirəm. Ancaq istəyirəm ki, paylarını ədalətli şəkildə ödəsinlər”.


Milli Müdafiə Nazirliyi: Liviyada minaların təmizlənməsi işləri davam edir | TRT Azerbaycan\nMilli Müdafiə Nazirliyi: Liviyada minaların təmizlənməsi işləri davam edir\nTürkiyə Silahlı Qüvvələri heyəti Hafter tərəfdarı milislər tərəfindən yerləşdirilmiş mina, əl istehsalı partlayıcı və partlamamış silah-sursatın məhv edilməsi işlərini davam etdirir.\n20.08.2020 ~ 26.11.2020\nMilli Müdafiə Nazirliyi Liviyanın şərqindəki qanunsuz silahlı qüvvələrin başçısı Xəlifə Hafter və silahlıları tərəfindən yerləşdirilmiş mina və əl istehsalı partlayıcı maddələrin və partlamamış hərbi silah-sursatın məhv edilməsi işlərinin davam etdiyini bildirib.\nNazirliyin "Twitter"hesabından etdiyi paylaşmada Türkiyə Silahlı Qüvvələri heyətinin Hafter tərəfdarı milislər tərəfindən yerləşdirilmiş mina, əl istehsalı partlayıcı və partlamamış silah-sursatın məhv edildiyi görüntülər yer alıb.\nPaylaşma "Qıyamçı Hafter və onun milisləri tərəfindən yerləşdirilmiş mina və əl istehsalı partlayıcılar ilə partmamamış silah-sursatın məhv edilməsi işi davam edir. Liviyadakı mütəxəssis heyətimiz fədakarcasına işləyərək mülki şəxslərə böyük təhlükə yaradan mina və əl istehsalı partlayıcıları təmizləyir" ifadələri işlədilib.\nEtiketlәr: #mina , #əl istehsalı partlayıcı maddə , #Türkiyə Silahlı Qüvvələri , #hərbi silah-sursat , #Milli Müdafiə Nazirliyi


Gənc tədqiqatçı və doktorantların elmi konfransının yekunu » Aztehsil.com\nAzərbaycan Dövlət Neft və Sənaye Universitetində (ADNSU) bu təhsil ocağının 100 illik yubileyinə həsr edilən Gənc tədqiqatçı və doktorantların onlayn elmi konfransının bağlanış iclası keçirilib.\nDoktorantura şöbəsinin müdiri, professor L.Qardaşova konfransda ADNSU ilə yanaşı, BDU, ADİU, BMU, AzTU və Qida Təhlükəsizliyi İnstitutunun da gənc tədqiqatçıları, 7 fakültənin professor-müəllim heyəti, əməkdaşları, magistrant və doktorantlarının iştirak etdiyini bildirib.\nO, konfansın açılış iclasında kimya texnologiya fakültəsinin doktorantı Məhsəti Cəfərlinin təklif etdiyi kimyəvi proseslərin modelləşdirilməsinə yeni yanaşmadan, informasiya texnologiyaları və idarəetmə fakültəsinin magistrantı Şöləxanım Zeynallının müasir hesablama sistemləri üzrə apardığı müqayisəli təhlildən, energetika fakültəsinin magistrantı Murad Cəbiyevin Günəş enerjisinin energetik xüsusiyyətləri mövzusunda çıxışından gənc tədqiqatçıların öz yaradıcılıq fəaliyyətində yararlana biləcəklərini söyləyib.\nBildirilib ki, ikigünlük konfrans zamanı bölmələr üzrə 31 panel iclas keçirilib. 11 bölmə üzrə keçirilən iclaslarda seçilmiş 320 məruzədən 295-i dinlənilib. Konfrasın birinci günü 193 tezisdən 163 (84.5%), ikinci günü isə 127 tezisdən 95 (74.5%) tezis, ümumiyyətlə, qəbul edilən tezislərin 80%-i dinlənilib.\nADNSU-nun rektoru, professor Mustafa Babanlı konfransın gedişini izlədiyini qeyd edərək, bölmələrdə müzakirə olunan mövzular haqqında irad və təkliflərini bildirib. Konfransda dinlənilən məruzələrin dərc olunmasının əhəmiyyətini qeyd edən rektor belə müzakirələrin gənc tədqiqatçıların, bütövlükdə elmin inkişafında mühüm rol oynadığını vurğulayıb.\nSonda iştirakçılara elektron formada sertifikatlar və diplomlar təqdim edilməklə konfrans öz işini başa çatdırıb.


Çin Taxta Manual Açıq Golf Çətiri İstehsalçıları və Təchizatçıları - Fengyuan Şemsiyesi\nEv > Məhsullar > Golf çətiri > Əl ilə Açılan Golf Çətiri > Taxta Əllə Açıq Golf Çətiri\nCüt laylı xüsusi böyüklər üçün çubuq çətir\nTers çevrilmiş çətir cüt laylı tərs külək\nDisney Çaplı Heyvan Uşaqları Şemsiyesi\nMetal Uzun Avtomatik Uşaq Şemsiyesi\nAvtomatik Uzun Çubuq Yağış Çətiri\nTaxta Əllə Açıq Golf Çətiri\nTaxta Əllə Açıq Golf Şemsiyesi, golfçular üçün ideal bir yoldaşdır və təbliğat, iş peşəsi və ya gündəlik həyat üçün yaxşıdır. Zərif birləşdirən müxtəlif rəngli dizaynı, rahat taxta tutuşu, möhkəm çərçivəsi və avtomatik açma mexanizmi ilə G4Free Ultimate Golf Umbrella, bir şəhərdə və ya idman sahəsində mükəmməldir!\nTaxta Əllə Açıq Golf Çətiri is an ideal companion for golfers and good for promotion, the business professional or for daily life. With its sleek combine different colors design, comfortable wooden grip, sturdy frame and auto open mechanism, the G4Free Ultimate Golf Umbrella is perfect in a metropolitan city or a sports field!\nMetal yivli karkas və metal şaft, Düz taxta sap, düz rəngli 190T polyester\nƏl ilə açıq\n30â € X2X8K\nTaxta Əllə Açıq Golf Çətiri is your most reliable protective shelter.Theautomatic button allows you to open it conveniently and smoothly.\n4. Məhsul Kvalifikasiyası\nThe material of Taxta Əllə Açıq Golf Çətiri can pass the test before delivery, Every umbrella is tested before leaving the factory. Test report and video can be provided.\n1. Şirkət tarixiniz nə qədərdir?\nÇətir fabrikimiz 25 illik tarixi olan 1995-ci ildə qurulmuşdur.\n2. fabrikiniz nə qədər böyükdür\n15.000 kvadrat metrlik fabrikimiz və 300-dən çox işçimiz var\n3. İstehsal qabiliyyətiniz barədə məsləhət verə bilərsinizmi?\nİldə 72020 düzəndən çox çətir istehsal edə bilərik.\n4. Aylıq çıxışınız necədir?\nAyda təxminən 60.000 düz çətir istehsal edirik.\n5. Yeni çətirlərimi inkişaf etdirmək üçün AR-GE şöbəniz varmı?\nBəli, davamlı olaraq yeni çətirlər inkişaf etdirmək üçün AR-GE şöbəmiz var.\n6. İstehsal müddətiniz nə qədərdir?\nƏsasən istehsal müddətimiz 10-60 gündür. Sifariş miqdarı, keyfiyyət tələbləri və s.\n7. Nümunənizin aparılma müddəti nə qədərdir?\nYeni nümunələrin hazırlanması 7-14 gün çəkir.\n8. Müştərilər üçün QC standartınız nədir?\nNormalda AQL 2.5 qəbul edirik. 100% yoxlamanı belə qəbul edə bilərik.\nSeksual Tags: Taxta Əllə Açıq Golf Çətiri, İstehsalçılar, Təchizatçılar, Topdansatış, Al, Fabrik, Fərdiləşdirilmiş, Anbarda, Çində, Çində istehsal, Ucuz, Endirim, Aşağı Qiymət, Endirim almaq, Qiymət, Qiymət siyahısı, Təkliflər, Ən yeni, Keyfiyyətli, Davamlı, Son Satış, Xülya\nTanıtım Manual Açıq Golf Çətiri\nİki qatlı havalandırma küləyi davamlı əl ilə açılmış Golf çətiri


Şəxsi təcrübə 8 Oktyabr 2018 14:22 95\n16 il yaşamağıma baxmayaraq hər il hansısa bir yenilik ilə qarşılaşıram. Bozluq və soyuqluq eyni qalsa da, insanlarının əslində elədə soyuq olmadığını öyrənmişəm. Finlilər ilk baxışdan soyuq və hissiyatsız görünsələr də, burada 9 ay davam edən qaranlığın onları da bəzən dərin depressiyaya saldığını anlamışam. Əlbəttə ki, 750 il İsveçin və qalan 150 ilin Rusyanın əsarəti altında keçməsinin də təsiri var soyuqluqlarına. Əslində finlilər dost olaraq çox sadiq, bəzən çox yapışqan və asılıdırlar.\n1.Korvapuusti (darçınlı hilli bulku)\n2.Mustikkapiirakka (qaragilə piroqu)\n3.Runebergintorttu (fevral ayında satılır. Xalq şairi və professor J. L. Runebergin xanımın öz resepti olduğu üçün, Runebergin ölüm ildönümündə satılır.)\n4.Joulutorttu (Noyabr-Dekabr ayında satılır. Christmas şirniyyatıdır)\n5.Piparkakku (ingilizcə adı gingerbread-dır və Christmas vaxtı satılır)\n6.Laskiaispulla (Fevral-Mart ayında satılır. Katolik paxasının orucu başlamamışdan 40 gün əvvəl)\n7.Tippaleipä (Aprel-May aylarında satılır və 1 May şənliklərinin şirniyyatıdır)\n8.Rabənd piroqu (Midsummer bayramına özəl İyun ayında tapılır)\n9.Mämmi (qara rəngdə olduğundan və çox şirin olduğundan xaricilər tərəfindən çox sevilməyən ama südlə yeyilən paşa şirniyyatı)\n10.Karjalanpiirakka (şirin olmasa da dadlı piroqdur. Üstü düyülü, kartoflu yada köklü olur)\n1.Maral ətinin dadına mütləq baxın.\n2.Qızılbalıq istər soyuq, istər hisə verilmiş, istərsə də çiy. Bu balığın hər növü hazırlanır və çox dadlıdır.3\n4.Yay şorbası (bir neçə kök tərəvəzindən bişirilən şorba)\n5.Yaşıl noxud (qarox) şorbası. Bunu yeyərkən diqqətli olun çünki bir çox yerdə içinə donuz əti vurulur.Xaiş etsəniz sizə ətsiz hazırlanmışından verəcəklər.\n6.Karjalanpaisti yəni güvəcdə bişirilmiş ət yeməyi. Yenədə donuz əti ilə diqqətli olun.\n7.Kalakukko yəni çörək içində bişirilmiş balıq və ət. Adətən donuz əti istifadə olunur ama mal ətindən hazırlananı da var.\n8.Qurudulmuş stavrida balığı\n9.Səhər yeməyində yeyilən cürbəcür sıyıqlar\n10.Finlandiyaya məxsus tərzdə hazırlanmış pendirlər. Mənim ən sevdiyim leipäjuusto deyilən və sadəcə Finlandiyada yetişən sarı gilə meyvə(lakka) mürəbbəsi ilə yeyilən pendirdir.\n11.Cürbəcür balıq yeməkləri. Ən çox sevilən balıqlar arasında stavrida, qızılbalıq, siyənək və ryapuşka balığıdır.\n1.Yuxarıda yazdığım Cafe Ursula və Cafe Carusel\n2.Cafe Ekberg (Ən köhnə kafelərdən biridir. Səhər yeməyi və brunch verirlər.\n4.Cafe Fazer (Səhər yeməyi və brunch verirlər)\n5.Ağ kilsə ilə qarşı-qarşıya olan Cafe Engel və ya İtalyan kafesi olan Ciao Cafe\n6.Cafe Regatta (Sibelius Monumentinin yanında yerləşir.\n10.Restoran Savoy (bahalıdır)\n11.Restoran Olo (bahalıdır)\n12.Restoran Sipuli (bahalıdır)\n13.Restoran Kiila (bahalıdır)\n14.Antiokia Atabar (Türk restoranıdır. Kərim usta sahibidir və çox gözəl insandır. Azərbaycanlı olduğunuzu desəniz endirim edəcək. İstəsəniz Ülker hanım tavsiye etti deyin, mütləq endirim edəcək.)15\n15.Restoran Anı (Türk restoranıdır. Türk kabablarını bişirilər. Cahit ustaya Azərbaycanlı olduğunuzu deyin, endirim edəcək.)


Yay qebul imtahanlarinin tarixi melum oldu - Azadliq Xeber\nYay qebul imtahanlarinin tarixi melum oldu\nYay qəbul imtahanlarının tarixi məlum oldu\n2017-05-25T22:57 xeber – Ali təhsil müəssisələrinə qəbul olmaq üçün I-IV ixtisas qrupları üzrə keçirilən yay qəbul imtahanlarının, buraxılış imtahanlarının, orta ixtisas təhsili müəssisələrinə qəbul olmaq istəyən əvvəlki illərin məzunları üçün keçirilən qəbul imtahanlarının tarixləri müəyyən olunub.\nDövlət İmtahan Mərkəzindən (DİM) verilən məlumata görə, ali təhsil müəssisələrinə qəbul olmaq üçün II və III ixtisas qrupları üzrə qəbul imtahanı iyulun 14-də, I və IV ixtisas qrupları üzrə isə iyulun 22-də keçiriləcək.\nBölgələr üzrə ümumi orta (9 illik, II mərhələ) və tam orta (11 illik) təhsil bazasında təhsilalanların yekun qiymətləndirilməsi üçün keçirilən buraxılış imtahanları 2017‑ci il 17, 23, 30 iyun tarixlərində xüsusi qrafikə uyğun təşkil olunacaq.\nMəcburi köçkün rayonlarından olan şagirdlər buraxılış imtahanını orta ümumtəhsil müəssisəsinin yerləşdiyi şəhərdə (rayonda) verəcəklər.\nBakı şəhərində yerləşən xüsusi məktəblərin — internat məktəbləri, Çilov adasında yerləşən məktəb, cəzaçəkmə müəssisələrində olan məktəblərin şagirdləri üçün iyunun 30-da keçiriləcək.\nAli təhsil müəssisələrinin V ixtisas qrupuna, ümumi və tam orta təhsil bazasında orta ixtisas təhsili müəssiələrinə qəbul olmaq istəyən əvvəlki illərin məzunları və eksternat qaydasında yekun qiymətləndirmədə iştirak edən şəxslər üçün imtahanlar isə iyulun 5-də keçiriləcək.


Qarabağ münaqişəsinin həlli üçün unikal şans yaranır\nRusiya-Ermənistan münasibətləri sürətlə pisləşdiyi bir vaxtda şimal qonşumuzla ölkəmiz arasında əks proses müşahidə olunur\nSiyasi gündəmin ən aktual mövzularından biri heç şübhəsiz ki, avqustun 13-də Rusiya Federasiyasının prezidenti Vladimir Putin Bakıya işgüzar səfəridir. Putini çoxsaylı dövlət rəsmiləri müşayiət edəcək və onların tərkibinə nəzər saldıqda belə məlum olur ki, Bakı ilə Moskva arasında münasibətlərin yeni və daha yüksək mərhələsi başlanır.\nÖzü də bütün bunlar o kontekstdə baş verir ki, Rusiya ilə Ermənistan arasında vəziyyət getdikcə gərginləşir. Artıq bəzi ekspertlər bildirir ki, sözügedən kontekstdə Moskvanın Dağlıq Qarabağ münaqişəsinin həlli üçün Ermənistana təzyiq göstərməsi və Azərbaycanın mövqeyindən çıxış etməyə başlaması da istisna deyil. Bu isə Qarabağ konfliktinin həllində faktiki olaraq unikal şansın yaranması deməkdir. Yeri gəlmişkən qeyd edək ki, Putinin səfəri çərçivəsində müzakirə mövzusu olacaq əsas məsələlərdən biri məhz Dağlıq Qarabağ münaqişəsi ilə ilgili olacaq.\nRusiya Federasiyası prezidentinin köməkçisi Yuri Uşakov Moskvada keçirdiyi brifinqdə bildirib ki, səfər çərçivəsində prezident İlham Əliyevlə ikitərəfli münasibətlərin bütün spektrini müzakirə edəcək: "Prezidentin səfəri proqramında Azərbaycan dövlət başçısı İlham Əliyevlə təkbətək və geniş tərkibdə danışıqların aparılması, həmçinin energetika və nəqliyyat sahələrində 5-6 ikitərəfli sazişin imzalanması nəzərdə tutulub". O əlavə edib ki, imzalanması planlaşdırılan sənədlərə Rusiya və Azərbaycanın Fövqəladə Hallar nazirlikləri arasında kompleks əməkdaşlıq planı da daxildir: "Danışıqların gedişində prezidentlər gündəmdə olan əsas beynəlxalq və regional məsələlərə, Xəzər dənizinin hüquqi rejimi, eləcə də Dağlıq Qarabağ münaqişəsinin nizamlanması məsələlərinə toxunacaqlar".\nOnun sözlərinə görə, sammitin keçirildiyi dövrdə Xəzər donanmasının gəmiləri - "Dağıstan" raket gəmisi və "Volqodonsk" kiçik artilleriya gəmisi dostluq səfəri ilə Bakıda olacaqlar. V.Putin onlardan birinin bortuna qalxacağı istisna edilmir. Y.Uşakov söyləyib ki, Azərbaycanın hərbi gəmiləri də cavab səfəri edəcəklər. "Səfərin vaxtı hələ razılaşdırılmasa da, olacaq, yəni mübadilə səfərləri baş tutacaq. Bu, ikitərəfli münasibətlərin məhsuldar xarakteri daşıdığını xüsusi olaraq nəzərə çarpdırır".\nUşakov vurğulayıb ki, Azərbaycan ənənəvi olaraq MDB ölkələri arasında Rusiyanın ən vacib tərəfdaşlarından biridir: "Rusiya-Azərbaycan əməkdaşlığı intensiv siyasi dialoq, fəal ticarət, regionlararası və mədəni əlaqələrlə xarakterizə olunur". Səfər zamanı RF prezidentini xarici işlər naziri Sergey Lavrov, müdafiə naziri Sergey Şoyqu, energetika naziri Aleksandr Novak, iqtisadi inkişaf naziri Aleksey Ulyukaev, fövqəladə hallar naziri Vladimir Puçkov, nəqliyyat naziri Maksim Sokolov müşayiət edəcəklər.\nBundan başqa, Rusiya nümayəndə heyətinə "Rosoboroneksport"un baş direktoru Anatoli İsaykin, "Rosneft"in rəhbəri İqor Seçin, "Lukoyl"un prezidenti Vaqif Ələkbərov daxil olacaqlar. Uşakov qeyd edib ki, bu tərkib göstərir ki, danışıqların gedişində ikitərəfli məsələlərin bütün kompleksinin müzakirəsi planlaşdırılır.\nQeyd edək ki, Azərbaycanla münasibətlərin, xüsusən də iqtisadi əlaqələrin inkişafında Rusiya özü də xüsusi maraqlı tərəf kimi çıxış edir. Rusiya və Azərbaycanın ikitərəfli mal dövriyyəsi sabit artım tendensiyaya malikdir. 2012-ci ilin yekunları üzrə artım 10,8% - 3,4 milyard dollara qədər, cari ilin yanvar-may aylarında bunun yarısı qədər olub.Energetika sahəsində əməkdaşlıq yüksələn xətlə inkişaf edir. 2012-ci ildə Azərbaycandan Rusiyaya 1,55 milyard kubmetr qaz tədarük edilib, cari ilin yanvar-iyun aylarında bu həcm 0,88 milyard kubmetr təşkil edib. Azərbaycanda 500-dən artıq Rusiya şirkəti təmsil olunub. "LUKOYL" şirkəti "Şahdəniz" yatağında kəşfiyyat və qaz hasilatı prosesində iştirak edir, yanacaqdoldurma məntəqələri şəbəkəsinə və yanacaq anbarına malikdir, "AzRosPromİnvest" bentonit gilinin çıxarılması ilə məşğul olur. Maliyyə sahəsində "VTB" bank fəaliyyət göstərir. Bank "Azərbaycan Dəmir Yolları" şirkətinin investisiya proqramını kreditləşdirir. Uşakov isə digər sahələr üzrə də əlaqələrə toxunub: "Təhsil sahəsində əməkdaşlıq yaxşı templərlə inkişaf edir. 2012-2013-cü tədris ilində dövlət tərəfindən Azərbaycan Təhsil Nazirliyinə ayrılan təqaüdlər hesabına Rusiya ali məktəblərində 251 nəfər təhsil alır. Daha 45 azərbaycanlı tələbə Azərbaycan gənclərinin xaricdə təhsili üzrə dövlət proqramı əsasında hazırlıq keçir". Onun sözlərinə görə, danışıqlar zamanı prezidentlər həmçinin 31 oktyabr-1 noyabr tarixlərində keçiriləcək III Bakı Beynəlxalq Humanitar Forumuna hazırlıq məsələlərini müzakirə edəcəklər.


Klassik pedaqoji irsə və müasir tendensiyalara nə dərəcədə yiyələnmişik? » ZİM.Az | "ZİYA" İnformasiya Mərkəzi\nƏgər belə bir qənaətə gəlsək ki, təlim və tərbiyə bir sosial element kimi cəmiyyətin digər üstqurum və bazis elementləri ilə şərtlənir, mövcud əxlaqi keyfiyyətlər sosial, iqtisadi , hüquqi və s. münasibətlər təlim-tərbiyə prosesinə təsirsiz ötüşmür heç də yanılmarıq. Təəsüf ki, təlim və tərbiyə haqqında indiyə qədər yazılmış kitabların və dərsliklərin çoxuna ya ideologiyaların təsiri olub, ya da hansısa bizə məlum olan və olmayan səbəblərdən bu sahədə bir çox ədəbiyyatlar nəşr olunub geniş oxucu kütəsinə çatdırılmayıb.\nTəhsil və tərbiyənin paradiqmaları haqqında yazılan elmi işlərdə və keçirilən dərslərdə məhdud sayda mütəfəkkirlərin əsərlərinə və fikirlərinə istinad olunub ki, bu səbəbdən də insanın bütün dövrlərdə formalaşmasına hərtərəfli yardımçı olan təhsil və tərbiyə haqqında yazılmış bir çox mühüm əsərlər pedaqoqlar, alimlər, tələbələr, bütövlükdə geniş oxucu kütləsinin maraq dairəsindən kənarda qalıb.\nMüxtəlif dövrlərdə, ayrı-ayrı zaman kəsiyində bəşəriyyətə hakim kəsilən materialist, idealist, pozitivist, determinist cərəyanlar dövrümüzə qədər əks qütblərin qarşıdurmasını səciyyələndirib, nəzəri spekulyativliyi gücləndirib. Yəni təhsilimiz də zaman - zaman mübahsəli fikirlərdən, ziddiyətli yanaşmalardan heç də xali olmayıb. Bu illər ərzində materiyanın və ya şüurun birinci\nolması, tarixdə şəxsiyyətin və ya kütlənin həlledici rol oynaması, iqtisadiyyatın yoxsa siyasətin birinci olması kimi dilemmalar üzərində baş sıındırmışıq, Darvinin və Kantın nəzəriyyələrinə fərqli mövqelər sərgiləmişik. Çıxış yolunu əsasən dərsliklərimizdə və digər tədris vəsaitlərində hadisə və faktların mahiyyətində formal kosmetik dəyişikliklər aparmaqda görmüşük. Bu mənada uzun illər təlim-tərbiyə məsələləri də öz əvvəlki mahiyyətini, dəyərini və aktuallığını tam itirməsə də, hər halda müəyyən deqradasiyaya uğraması da istisna olunmur.\nBununla belə məktəblərdə təlim-tərbiyə işinin təşkilinə dair nə qədər fərqli təlimat, metodiki tövsiyə, əsasnamə və digər istiqamətləndirici normativ sənəd olsa belə bu prosesin səmərəli təşkili məhz müəllimin şəxsiyyətindən, peşəkarlığından, klassik pedaqoji irsə və müasir tendensiyalara nə dərəcədə yiyələnməsindən daha çox asılıdır. Müəllimlərimizin məhz milli və dünya klassik fəlsəfəsinin və maarifçiliyinin görkəmli nümayəndələrinin bilik xəzinəsinin nümunələri ilə silahlanması onlar üçün təhsil sahəsindəki vəzifələrini yerinə yetirməkdə, təlim-tərbiyə prosesinin təşkilində ən yaxın yardımcı rolunu oynaya bilər. Başqa sözlə desək “təhsil insanlara əsrlər boyu əldə etdiyi təcrübə və biliklərə bir neçə il ərzində yiyələnmək imkanı verir.\nYaşadığı zamanın tələbləri səviyyəsində durmağa, hər dəfə sıfırdan başlamaq deyil, özündən əvvəlki nəsillərin işini davam etdirməyə insan yalnız təhsil sayəsində müyəssər olur. Bəşəriyyətin ümumi bilik xəzinəsi bütün xalqlar və millətlər üçün açıqdır.” Təhsil sahəsində ən görkəmli nəzəriyyəçilərdən olan Hovard Qardner yazırdı ki, təhsilin əsas vəzifəsi anlamın mükəmməlləşməsinə kömək etməkdir. Dərin anlam bizim məqsədimiz olmalıdır. Biz şagirdlərə müəyyən anlaşıqlı kontekstdə nəyin həqiqi, yaxud yalan, gözəl, yaxud zövqsüz, yaxşılıq, yaxud yamanlıq olduğunu dərk etməyə kömək göstərməliyik. Bu mövzular fərdə dünyanı öyrənməyə və onu daha yaxşı başa düşməyə can atmağa stimul verəcəkdir.\nSiyasi mütəfəkkir kimi daha çox ad qazanan Maykl Oukşotun fikrincə, məktəb şagirdlərin ilk dəfə ciddi və mütəşəkkil şəkildə intellektual, bədii, mənəvi və emosional irslə tanış olduqları məkandır. Məktəbin məqsədi konkret bacarıq, yaxud maddi üstünlük deyil; məktəb həmçinin gizli siyasi, yaxud sosial məqsədlərin əldə olunmasına da can atmır: məktəbin xarakteristikası üçün bu terminlərdən istifadə olunması onun təbiətinin təhrif olunması deməkdir.\nCon Gudledə görə isə məktəb tədrisinin məqsədi nə özünə, nə də onu əhatə edən insanlara ziyan vurmaq iqtidarında olmayan düşünən fərdlərin inkişafı ilə bağlıdır. “Ağlım mənə deyil, dünyaya aiddir” kimi bir fikrin müəllifi Artur Şopenhauer hesab edirdi ki, hər şeydən əvvəl\nuşaqların heç bir aydın anlayışla bağlı olmayan sözlər işlətməsinin qarşısını almaq lazımdır. Lakin təsəvvürlərin anlayışlardan sonra yox, əvvəl gəlmələri son dərəcə böyük əhəmiyyət kəsb edir; əks təqdirdə bu, uşaq dünyaya gələrkən ayaqlarının qabaqda olmasına, yaxud qafiyənin misranin əvvəlində gəlməsinə bənzəyir.\nMartin Haydeqqer sual qoyurdu: “Öyrənmək nə deməkdir? Adam bu an öz fəaliyyət tərzini ona yönəlmişə uyğunlaşdıranda öyrənir. Öyrətmək öyrənməkdən çətindir, çünki, tədrisin məqsədi öyrənmək imkanı yaratmaqdır.“ Haydeqqerə görə pedaqoq şagirdlərə öyrənməyə imkan yaratmalıdır, tədrisi onlara zorla qəbul etdirməməlidir. Belə bir yanaşmanın tədris prosesini fəallıqdan məhrum etdiyini düşünmək səhv şərh olardı. Bu baxımdan Xuan Orteqanın fikirləri də xüsusi diqqət çəkir: “Pedaqogika həyatın gücləndirilməsi üsullarını ixtira etməli, təhsil isə onlardan yalnız istifadə etməlidir. Uşaqları yalnız öz meyllərinə uyğun olaraq, yəni təbii proseslərə təqlid edərək inkişaf etməyə imkan vermək olmaz; tərbiyə prosesi şüurlu və refleksiv səviyyə daşımalı, məqsədə nail olmalı, uşaqların dərin və həyati potensialını maksimum üzə çıxarmaq üçün texniki yardıma yönəlməlidir.“\nBu da Azərbaycanın və Türkiyənin, bütünlükdə isə çağdaş türk-islam dünyasının mədəniyyət və ictimai fikir tarixinə çoxcəhətli və ensiklopedik şəxsiyyət kimi daxil olmuş Əhməd bəy Ağaoğludan bir iqtibas:“Tərbiyə üsulunda hansı mühit bir idealı ən çox həqiqətə çevirməyə nail olmuşsa, həmin mühit də ən yüksək inkişafa catmışdır. Tərbiyədən bəhs edərkən bu məfhumu ən geniş mənada anlamaq lazımdır. İnsan ruhunun üzərində təsiri olan bütün amillər nəzərə alınmalıdır. Ailə, məktəb, ədəbiyyat, sənət, fikri və hissi cərəyanlar-bütün bunların hamısı tərbiyəyə daxildir.”\nNobel mükafatçısı Əhməd Zevayl isə öz fikirlərini belə ifadə edib: “İlk növbədə dəyişməyə ehtiyacı olan üçlük bunlardır: təhsil, bürokratiya, qanun. Əgər məhz bu üç cəhət islahatlar obyekti kimi dəqiq müəyyən olunsa, xalq yeni işıqlı gələcəyin quruculuğunu tam dəstəkləyəcək“.\nDini-mənəvi mühitin qorunub saxlanılmasında peşəkar kadrlara ehtiyac var…\nTƏQDİRƏLAYİQ DƏRSLİK KOMPLEKTİ\nDeputat: "Gürcüstanın ali təhsil ocaqlarında 2000-dən artıq azərbaycanlı t ...\nBir daha "Kurikulum" haqqında\nTəlim və tərbiyə ocaqlarımızdan biri: Abdulla Şaiqin 100 yaşlı uşaq bağças ...


Meta tagları nədir, Metalar düzgün necə istifadə edilməlidir - Correct Technology\nMeta etiketləri nədir ?\nMeta etiketləri SEO sahəsində mübahisəli mövzulardan biridir. Çünki səhv istifadə edilərsə spam riski yaradır. Bu səbəblə mübahisəli mövzulardan birinə çevrilmişdir. Metalar sayta aid olan bəzi məlumatları axtarış sistemləri tərəfindən oxunmasına kömək edir. Saytın açıqlaması, hədəf etdiyi açar sözlər, saytın sahibi, saytın coğrafi mövqeyi, saytın dili və s. kimi məlumatları axtarış sistemlərinə təqdim edir.\nSEO cəhətdən metalar olduqca əhəmiyyəti vardır. Ancaq bir çox sayt sahibi metaların düzgün istifadəsindən xəbərsizdir. Bu səbəblə gərəkdiyindən uzun və lazımsız açar sözlər daxil edilmiş metalar spam yaratmaqdadır. Buda axtarış sistemləri üçün gözlənilməz nəticələrə gətirib çıxarır. Bir neçə il əvvəl axtarış sistemləri üçün metalar çox böyük önəm daşıyırdı. Ancaq zaman keçdikcə axtarış sistemləri inkişaf edərək sayt daxili və sayt xarici bir çox kriteryalar yaratdı. Metalar SEO üçün önəmi minuma düşdü. Bu səbəblə Google axtarış keyfiyyətini artırmaq məqsədi ilə Webspam komandasının rəhbəri olan Matt Cutts belə bir açıqlama versədə "Google üçün metalar çoxda böyük rol oynamır." ancaq belə demək istəmişdir "metalara çoxda fikir verməyin və SEO metadır şəklində düşünməyin". Bu fikirləri ilə spamın qarşısını almağa çalışan Matt Cutts bəzi sayt sahiblərinin metalara önəm verməməsinə səbəb olmuşdur.\nMetalar head kodları arasında yer almalı və W3C qaydaların uyğun şəkildə yazılmalıdır.\nMeta Description tagı.\nMeta description yəni açıqlama metası, saytları bir cümlə ilə saytı axtarış sistemlərinə tanıtan koddur. Bu cümlə 140 - 160 simvol sayını keçməməlidir. Eyni zamanda cümlə quruluşunda olmalıdır. Bir çox webmaster metaları düzgün istifadə etməyərək, açar sözləri ardıcıl olaraq düzməkdədir. Meta descriptionda istifadə olunan cümlə saytın məzmununa uyğun olmalıdır. Bu cümlə mimumum saytda vergüldən ibarət olmalıdır.\nDigər meta tagları.\nBir veb saytda description, canonical, lang taglarından başqa digər meta taglarını çox istifadə etmək məsləhət etmirik. Çünki çoxda ehtiyac olunmayan meta taglarından istifadə edərək veb saytın məzmunun önəmini itirməsinə səbə ola bilərsiniz. Meta taglarının bəzilərinə nəzər salaq.\nVeb saytı hazırlayan şəxsin və şirkətin ad və e-mail adresini paylaşmaq üçün istifadə edilən meta tagıdır. Yazılış şəkili\n<meta name="author" content="Correct Technology,info@correcttechno.com">\nVeb saytın müəllif hüquqlarının kimə aid olduğunu göstərən meta tagıdır. Yazılış şəkili\n<meta name="copyright" content="© 2019 Correct Technology">\nVeb sayta aid məzmunun hansı dildə olduğunu göstərən meta tagıdır. Yazılış şəkili\n<meta http-equiv="content-language" content="az">\nAxtarış sistemlərinin veb sayta hansı aralıqlara ziyarət etməsini istəyirsinizsə bu meta tagı vasitəsi ilə bildirə bilərsiniz. Əgər bu meta tagından istifadə etmisinizsə yazdığınız intervala uyğun olaraq veb saytda məzmun dəyişikliyi etməlisiniz. Əksi olarsa veb saytınızın axtarış sistemlərindəki sıralamasına mənfi təsir edə bilər. Yazılış şəkili\nMüəyyən edilmiş zamana uyğun olaraq səhifəni yeniləyən meta tagıdır. SEO cəhətdən ən çox alexa dəyərini artırmaq üçün istifadə edilsədə çox gərəkli bir tag deyildir. Xəbər saytlarında bir dəqiqədə bir neçə xəbər əlavə edildiyi üçün bunların yenilənməsi üçün istifadə edilə bilər. Yazılış şəkili\nVeb səhifənin müəyyən edilmiş zamandan sonra başqa bir səhifəyə yönlənməsi üçün istifadə edilən meta tagıdır. Saytı ziyarət edən istifadəçilərin başqa saytlarıda ziyarət etməsi üçün istifadə edilsədə SEO cəhətdən istifadəsini tövsüyyə etmirik. Yazılış şəkili\n<meta http-equiv="refresh" content="2;url=https://www.correcttechno.com/">\nAxtarış sistemlərinin saytı indeksləməsi və ya sayt daxili linkləri indeksləməsini idarə edən meta tagıdır. Yazılış şəkilləri\nSaytda heç bir əməliyyat etmə .\nSaytı ziyarət et bütün linklərə baxış et.\nSaytı indeksləmə ancaq bütün linkləri ziyarət et.\nSaytı indekslə ancaq linkləri ziyarət etmə.\nSaytdakı kodlama qaydasını göstərən meta tagıdır. Bu kodlaşdırma qaydasına görə Azərbaycan əlifbası hərflərini düzgün göstərilməsinə kömək edir. Yazılış qaydası


Sükan arxasında səs vasitəsilə “SMS” yığımı da təhlükəlidir\nAmerikanın “Texas A&M University” universitetinin tədqiqatçıları sükan arxasında səsli idarəetmənin daha yüksək təhlükəsizlik səviyyəsi təmin etməsi ilə bağlı səslənən iddiaların doğruluğunu yoxlayıblar.\nBakıda yağan güclü yağış rabitənin işində problem yaratmayıb\nÖlkə ərazisində qeyri-sabit hava şəraiti davam edir. Yağıntılar şimal və şərq rayonlarında intensiv olub. Ən çox düşən yağıntının miqdarı Bakı və Abşeron yarımadasında qeydə alınıb.\nNəqliyyat Nazirliyi yaxın zamanlarda elektron ödəmə sistemini tətbiq edəcək. “ICTnews” elektron xəbər xidmətinin məlumatına görə, bu barədə nəqliyyat nazirinin müavini Musa Pənahov məlumat verib. O bildirib ki, artıq nazirlik ictimai nəqliyyatda - sərnişin avtobuslarında elektron ödəmə sisteminin tətbiqi üçün həyata keçirilən hazırlıq işlərini başa çatdırır.\n“Mançester Yunayted” klubunun əfsanəvi hücumçusu Duayt York “Bakcell” və “Mançester Yunayted” arasındakı müqavilə çərçivəsində Bakıya səfər edəcək. “Yunayted”in “təbəssümlü qatil”i klubun birdən üç titul qazandığı unudulmaz mövsümün ən aparıcı oyunçularından biri idi.\nÜmummilli lider Heydər Əliyevin xatirəsinə həsr olunmuş “Azərbaycan Respublikasının müstəqillik illərində kibernetika və informatika sahəsində əldə olunmuş elmi-texniki nailiyyətlər (1991-2011-ci illər)” kitabı nəşr olunub.\nMəsafədən qoloqramların tanınmasını təmin edən avadanlıq quraşdırılıb\nAzərbaycan Müəllif Hüquqları Agentliyi “Piratçılıqla mübarizə” qanunu çərçivəsində bir sıra normativ-hüquqi aktlar qəbul etmək niyyətindədir.\nAmerika alimləri telefonun ixtiraçılarından biri hesab edilən Aleksandr Bellin rəqəmləşdirilmiş səs yazısını dərc ediblər. Smitson İnstitutunun mühəndisləri üzəri mumla örtülmüş karton diskdəki səs yazısını ən yeni rəqəmli skan etmə və məlumatların işlənməsi texnologiyasının köməkliyi ilə bərpa etməyə müvəffəq olublar. Bu barədə sözügedən institutun “Smithsonian Magazine” adlanan nəşrində məlumat verilib.\nAzərbaycan “Svyaz-Expocom- 2013” beynəlxalq sərgisində təmsil olunacaq\nAzərbaycan Rabitə və İnformasiya Texnologiyaları Nazirliyi mayın 14-17-də Moskvada keçiriləcək “Svyaz-Expocom- 2013” 25-ci beynəlxalq sərgidə iştirak edəcək.\nÜnvan Reyestrinin İnformasiya Sistemi yaxın zamanda fəaliyyətə başlayacaq\nNəqliyyatda tətbiq olunacaq kartlardan xırda ticarət obyektlərində də istifadə olunacaq


Gündüz İsmayılov: “Gənclər dini radikalizmin təsirinə düşməmək üçün təhsilə böyük önəm verməlidirlər”\nPress-relizlər / 17.02.2020 / 14:27\nDini Qurumlarla İş üzrə Dövlət Komitəsi (DQİDK) və Salyan Rayon İcra Hakimiyyətinin (RİH) birgə təşkilatçılığı ilə Salyan rayonunda “Azərbaycanın dövlət-din modeli: dünyəvilik” mövzusunda regional konfrans keçirilir.\nFevralın 17-də keçirilən tədbirdə məktəb direktorları və təlim-tərbiyə işləri üzrə direktor müavinləri, "Həyat bilgisi" fənnini tədris edən müəllimlər, məktəb psixoloqları və rayonun aktiv gəncləri iştirak ediblər. Tədbiri giriş sözü ilə açan RİH başçısının müavini Rəşad Cəbrayılov Salyandakı dini durum barədə məlumat verib. Vurğulayıb ki, rayonda mövcud olan məscidlərdə vətəndaşlar sərbəst şəkildə dini ayinlərini icra edirlər.\nDini Qurumlarla İş üzrə Dövlət Komitəsinin sədr müavini Gündüz İsmayılov bildirib ki, bəşər tarixinə nəzər saldıqda, dinin insanlar arasında birləşdirici funksiya daşımaqla bərabər, bəzi hallarda dini-etnik zəmində münaqişələrə səbəb olmasına da təsadüf edilir. Bu cür münaqişələr minlərlə insanın öz həyatını itirməsinə və din məhfumu ilə bağlı insanlarda neqativ düşüncənin formalaşmasına səbəb olur. Sədr müavini deyib ki, dünyada baş verən dini-etnik münaqişələrin əsas kökündə dini ekstremizm fenomeni dayanır.\nGündüz İsmayılov onu da vurğulayıb ki, müstəqilliyimizin ilk illərində bəzi qeyri-ənənəvi cərəyanların ölkəyə axını müşahidə edilmişdir. Bu təriqətlərin bir qismi ekstremist xarakterli dini konsepsiya ilə çıxış etmişdir. “Lakin insanların öz adət-ənənələri və ənənəvi dini etiqadlarına bağlı olması və dövlətin bu sferaya nəzarəti gücləndirərək preventiv və profilaktik tədbirlər həyata keçirməsi ektremist qrupların ölkədaxili fəaliyyətini məhdudlaşdırdı”,- deyə DQİDK sədrinin müavini əlavə edib.\nNatiq sonda qeyd edib ki, gənclər dini radikalizm və ekstremizmin təsirinə düşməmək üçün təhsilə, elmə böyük önəm verməli, din haqqında bilgiləri düzgün mənbədən almalıdırlar.\nDaha sonra çıxış edən Təhsil Şöbəsinin müdiri Xudaverdi Piriyev şagirdlərin ümumi dini bilgilərə yiyələnmələrinin əhəmiyyətindən bəhs edib.\nQeyd edək ki, regional konfrans fevralın 18-də öz işini davam etdirəcək.\n“Mənəvi dəyərlərin təbliği: keçmişə, yoxsa özünə qayıdış” kitabı çap edilib\n24.07.2019 / 15:05 Ətraflı oxu\nSaatlıda dini icmalarla birgə tədbir keçirilib\n04.02.2019 / 17:14 Ətraflı oxu\nCəzaçəkmə müəssisəsində “İslam Həmrəyliyi İli” çərçivəsində tədbir keçirilib\n27.04.2017 / 17:01 Ətraflı oxu


Apasport.az saytının məlumatına görə, bunu “Neftçi”nin baş məşqçisi Samir Abasov Çempionlar Liqasının II təsnifat mərhələsində “Olimpiakos”a qarşı keçirilən cavab oyunu barədə danışarkən deyib.\nPireydə olduğu kimi, Bakıda da rəqibinə məğlub olan (0:1) Azərbaycan çempionu bu turnirlə vidalaşıb. “Ağ-qaralar” Avropa Liqasının III təsnifat mərhələsində Finlandiya təmsilçisi HİK-ə rəqib olub.\nOyundan sonra təşkil edilən mətbuat konfransında Abasov bunları deyib: “Yaxşı oyuna baxmayaraq, turnirdən kənarda qalmaq çətindir. Ruhumuzu hər iki oyunda ortaya qoyduq. Uşaqlar sağ olsunlar. Çətinliklərlə bura gəlib çıxdıq. Ən azı Çempionlar Liqasından üzüqara çıxmırıq. Sərgilədiyimiz oyun, göstərdiyimiz ruh yaxşı idi. Hər iki mərhələdəki matçlarda xarakter göstərdik. Bu cür rəqib önündə oynamaq cəsarət tələb edir".\n- Futbolçular bu cür oyunlarda böyüyür. Əgər böyümək istəyirsə. Hansısa futbolçu "mandraj"da oynayacaqsa, deməli, onun həyatı da "mandraj"da keçəcək. İlk oyundan sonra "niyə Ömər oynamadı" deyənlər, niyə əksini deyirlər? Futbolçudur, həyəcanlı oldu. Bunun da ucbatından qol buraxdıq. Onun özü üçün də təcrübədir. İnşallah, yavaş-yavaş keçər. Onu səhvinə görə əvəzləmədim. Sadəcə, ayağı ağrıdı. Bu, bəlkə də, "mandraj"dan qaynaqlandı. Bir oyunçu əvəzlənmək istədisə, ayağının ağrıdığını dedisə, onu əvəzləməliydik. Tanıdığım Ömər yalan danışmaz. Bizim borcumuz futbolçuya motivasiya verib, oyuna çıxarmaqdır. Hansısa futbolçu "mandraj"la çıxıbsa, günah onda yox, məşqçidədir. Deməli, məşqçi onu lazımi qədər oyuna kökləyə bilməyib. Təəssüf ki, Ömərdə bu baş verdi.\n- Transfer barədə danışmayacağam, çünki nəsə demək çox çətindir. Onsuz da, ömür boyu odun içində işləmişik. Bəzi şeyləri cəsarətli etməliyik. Ümid edirəm ki, hər şey yaxşı olacaq. Əl-qolumuzu aşağı salmayaq.\n- Avropa Liqasının III təsnifat mərhələsindəki rəqibini HİK barədə hansı məlumata maliksiz?


“Səngəçal” Elektrik Stansiyasının 30 faizdən çox “itirilmiş” gücü bərpa edildi (VİDEO)\nİqtisadiyyat 8 May 2020 10:18 (UTC+04:00)\nASC-dən Trend-ə verilən məlumata görə, 2018-ci ilin payızında qəbul edilən “Reabilitasiya Proqramı”na qədər “Səngəçal” Elektrik Stansiyasında mövcud 18 aqreqatdan 4 ədədi ümumiyyətlə işləmirdi, qalan 14 aqreqat isə kəsirlə işləyirdi. Məhz işləməyən 4 aqreqatdan biri yenisi ilə əvəz edilib, digər aqreqatların isə əsas ehtiyat hissələri xarici ölkələrdən gətirilərək dəyişdirilib və işə qoşulub. Nəticədə 100 meqavata qədər “itirilmiş” güc bərpa edilib. Bununla da qoyuluş gücü 300 meqavat olan “Səngəçal” Elektrik Stansiyasının üçdə biri qədər gücü bərpa olunub. Müqayisə üçün deyək ki, 100 meqavat güc orta hesabla Respublikanın 4-5 rayonunun elektrik enerji tələbatına bərabərdir.


Müxalifət növbəti yürüş-mitinq keçirdi\n2021, 23 Aprel, Cümə, Bakı vaxtı 04:36\nNoyabr 19, 2005\n66 saylı dairədə seçkinin nəticələrinin ləğvi tələbilə Biləsuvarda 10-dan çox adam aclığa başlayıb Noyabrın 19-da «Azadlıq» və «Yeni Siyasət» seçki blokları, Milli Birlik Hərəkatı və Milli Demokrat Partiyası növbəti yürüş-mitinq keçirdi. Aksiya metronun «20 Yanvar» stansiyasının yanından yürüşlə başlayıb, Dövlət Film Fondunun (keçmiş «Qələbə» kinoteatrı) qarşısında mitinqlə başa çatdı. Mitinqdə «Yeni seçki!», «İstefa!» şüarları səsləndi.\nMüsavat Partiyasının başqanı İsa Qəmbər bildirdi ki, müxalifətin aksiyaları təkcə Bakıda yox, bölgələrdə də davam edəcək: «Dinc mitinqlərlə biz hakimiyyətin dəyişməsinə nail olacağıq. Qərb demokratiyanı neft maraqlarına qurban verməməlidir».\nMilli Birlik Hərəkatının rəhbəri Lalə-Şövkət Hacıyeva: «Hakimiyyətin parlamentə buraxdığı doquz müxalifət nümayəndəsi heç bir iş görə bilməz, ona görə də biz mandatdan imtina etdik».\nAXCP sədri Əli Kərimli isə, müxalifətin yaxın vaxtlarda əməli addımlar atacağını desə də, bunların nədən ibarət olacağını bildirmədi.\nADP sədrinin müavini Sərdar Cəlaloğlu isə dedi ki, ABŞ və Qərb ölkələri seçki saxtakarlıqlarına qarşı mövqelərini bildirməlidir.\nAksiya Bakı Şəhər İcra Hakimiyyətinin təyin etdiyi vaxtdan yarım saat gec qurtardı. Bakı Şəhər Baş Polis İdarəsinin məlumatına görə, mitinq insidentsiz keçib.\nBirləşmiş müxalifət növbəti yürüş-mitinqi noyabrın 23-nə təyin edib.\nBu arada isə Biləsuvarda 66 saylı dairədə seçkinin nəticələrinin ləğvi tələbilə 10-dan çox adam aclığa başlayıb. Müsavat Partiyası yerli təşkilatının sədri Yusif Mehdinin «Azadlıq» radiosuna verdiyi məlumata görə, aclıq edənlərdən biri həmin dairədən deputatlığa namizəd Mirzətulla Zəkidir. Aclıq edənlər arasında həmçinin Dairə Seçki Komissiyasının katibi Mirzağa Əzizli və müşahidəçilər də var. Onlar eyni zamanda bir neçə gün əvvəl Biləsuvarda etiraz aksiyasında həbs edilənlərin azadlığa buraxılmasını tələb edirlər.\nMərkəzi Seçki Komissiyasının ilkin nəticələrinə görə, 66 saylı Biləsuvar dairəsindən Sosial Rifah Partiyasının sədri Xanhüseyn Kazımlı deputat seçilib.


Gender bərabərliyi | SUMQAYITXEBER.COM\nSUMQAYITXEBER.COM > YAZARLAR > Gender bərabərliyi\nMüəllif: sumqayitxeber.com • Tarix: 21 Mart 2010 • Baxış sayı: 996 dəfə • Şərh yoxdur\nGənc bir qadın Mark Tvendən soruşur:\n-Sizə elə gəlmirmi ki, ən yaxşı hakim qadınlar ola bilər?\n-Təkcə hakim yox,-deyə Mark Tven etiraz edir,-həm də ən yaxşı cəllad!\nGender bərabərliyi qadın və kişilərin hüquq bərabərliyi və bu hüquqların həyata keçirilməsi üçün bərabər imkanlar və onların cəmiyyətdə bərabər sosial vəziyyəti deməkdir.\nBu bərabərliyin birinci şərti “Gender bərabərliyinin təminatları haqqında Azərbaycan Respublikasının Qanunu”nda tam ödənilir. Qanun bu bərabərliyə təminat verir. Belə qanunlar dünyanın bütün ölkələrində qəbul olunsa da, hər zaman qadınlar kişilərə, kişilər də, təbii ki, qadınlara münasibətdə “müdafiə edilən” və “müdafiə olunmaq istəyən” mövqedən yanaşırlar. Bunun səbəbi isə gender bərabərliyinin ikinci şərtinin, yəni bu hüquqların həyata keçirilməsi üçün bərabər imkanların pozulmasıdır. Buradan başlayaraq, qadın-kişi münasibətləri cəmiyyət müstəvisinə keçir. Bu zaman isə qadın müttəhim kürsüsünə əyləşir. Hakim və cəllad da elə qadındır.\nGender bərabərliyi cəmiyyətdə daha çox qadınların hüquqlarının müdafiəsi və qorunması kimi başa düşülür. Marşurutlarda qadınlara yol verilməsi, qadına xüsusi hörmətin tələb edilməsi, “o qadındır” ifadəsi qadın hüququ kimi dərk edilir. Əslində isə bu deyilənlər hüquq anlayışına deyil, normal davranış qaydalarına aiddir. Burada ümumi keyfiyyətlərdən daha çox, fərdi və şəxsi keyfiyyətlər üstün tutulur. Etika, mədəniyyət, tərbiyə və s. kimi istənilən qədər anlayışları bura aid etmək olar.\nAilədə isə bu bərabərlik həm qadınlar, həm də kişilər tərəfindən pozulur. Qadın və kişi vəzifə bölgüsü aparır: Qadın ev işləri ilə məşğul olmalı, uşaqları tərbiyə etməli, kişi isə evə pul gətirməlidir. Matriarxal və patriarxal dövrün qalıqları bu gün də əksər ailələrdə hökm sürür. Bu zaman isə kişi bu bərabərliyi pozur, daha doğrusu, qadın tərəfindən pozulmasına şərait yaradır.Kişilər hər nə qədər “evin ağası mənəm” iddia etsələr də, qadın ailədə hakimliyini edir və öz siyasətini gələcəyin kişi və qadınına ötürür. Güclü siyasətçi isə yenə qadın olur. O həm də “cəllad” ola bilər. Kişi isə ailədə övladı üzərində hakimlik hüququnu yarıbayarı itirir. Xüsusən də boşanma halları baş verərsə.\nBəzən qadınların ailə qurduqdan sonra təhsilini yarımçıq qoyması və yaxud karyerasını dağıtması qadın hüquqlarının pozulması kimi qiymətləndirilir və yenə də günahkar kişilər olur. Əslində isə qanunla hər bir qadın və kişi ailə qurmazdan əvvəl nigah müqaviləsi bağlamalıdır. Bu müqavilədə tərəflərin irəli sürdüyü şərtlər normal hüquqi dövlətlərdə ailə həyatı boyu qorunur və bu şərtlərə əməl olunur. Təbii ki, qadın və kişi hüquqlarını bilirsə.\nQadın və kişilərin cəmiyyətdə bərabər sosial vəziyyəti dedikdə ailə büdcəsinə hər iki tərəfin köməyi və bu büdcədən hər iki tərəfin eyni hüquqla istifadəsi nəzərdə tutulur. Bura, həmçinin, müəyyən sosial işlərdə, qərarların qəbulunda imkanların bölgüsündə və s. lazım olan şərtlər və onların yerinə yetirilməsi nəzərdə tutulur.\nQadınların cəmiyyətdə özlərinə görə haqlı narazılıqları, kişilərin isə böyük iddiaları əslində gender bərabərliyinin qeyd olunan şərtlərinə əməl olunmaması və qadın və kişilərin hüquqlarını bilməmələri nəticəsində yaranır. Qadına və kişiyə cinsinə və fərdiliyinə görə fərq qoyulması isə bu məsələlərdən sonra alt qatlarda yerləşir.